title: Vec T-691/14: Žaloba podaná 21. septembra 2014 – Servier a i./Komisia

text:
               22.12.2014

               SK

               Úradný vestník Európskej únie

               C 462/25

         Žaloba podaná 21. septembra 2014 – Servier a i./Komisia
   (Vec T-691/14)
   (2014/C 462/39)
   Jazyk konania: francúzština

      Účastníci konania

      Žalobkyne: Servier SAS (Suresnes, Francúzsko), Servier Laboratories Ltd (Wexham, Spojené kráľovstvo) a Les Laboratoires Servier SAS (Suresnes) (v zastúpení: I. S. Forrester, QC, J. Killick, barrister, O. de Juvigny, avocat, a M.-I. F. Utges Manley, solicitor)

      Žalovaná: Európska komisia

      Návrhy

   Žalobkyne navrhujú, aby Všeobecný súd:

               —

               zrušil v celom rozsahu alebo čiastočne články 1, 2, 3, 4, 5, 6, 7 a 8 rozhodnutia Komisie C (2014) 4955 final z 9. júla 2014 týkajúceho sa konania podľa článkov 101 a 102 Zmluvy o fungovaní Európskej únie [AT.39.612 – Perindopril (Servier)] v rozsahu, v akom sa týkajú spoločností Servier S.A.S, Les Laboratoires Servier a Servier Laboratories Limited,

               —

               subsidiárne využil svoju neobmedzenú právomoc a podstatne znížil výšku pokút, ktoré boli uložené spoločnostiam Servier S.A.S, Les Laboratoires Servier a Servier Laboratories Limited v článku 7 tohto rozhodnutia,

               —

               umožnil spoločnostiam Servier S.A.S, Les Laboratoires Servier a Servier Laboratories Limited zrušenie, v celom rozsahu alebo čiastočne, rozhodnutia prijatého v rámci žaloby podanej spoločnosťou Biogaran,

               —

               prijal každé uznesenie, ktoré považuje za vhodné,

               —

               zaviazal Európsku komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyne uvádzajú sedemnásť žalobných dôvodov.

               1.

               Prvý žalobný dôvod je založený na chybnom konaní v rozsahu, v akom bolo vyšetrovanie postihnuté vadou z dôvodu snahy potvrdenia hypotézy. Žalobkyne uvádzajú, že potom, čo bolo v rámci prešetrovania odvetvia verejne vyhlásené, že dotknuté odvetvie je „prehnité“, Komisia sa za každú cenu snažila toto vyhlásenie potvrdiť rozhodnutím, aj na úkor skreslenia a prepísania skutočností v danej veci.

               2.

               Druhý žalobný dôvod je založený na porušení formálnych náležitostí v rozsahu, v akom Poradný výbor pre obmedzujúce postupy a dominantné postavenie, ktorého stanovisko je povinné pred prijatím každého rozhodnutia v súlade s článkom 14 nariadenia (ES) č. 1/2003 (1), nebol zvolaný včas a v rozsahu, v akom sa zasadnutia uvedeného výboru zúčastnili jedine zástupcovia troch členských štátov.

               3.

               Tretí žalobný dôvod je založený na porušení práva na účinný prostriedok nápravy, keďže Komisia adresovala žalobkyniam rozhodnutie pozostávajúce z 919 strán bez toho, aby zohľadnila časové a formálne obmedzenia, ktoré musia byť dodržané pri podaní žaloby.

               4.

               Štvrtý až dvanásty žalobný dôvod je založený na nesprávnom posúdení a nesprávnom právnom posúdení, keďže Komisia označila dohody o mimosúdnych vyrovnaniach sporov medzi žalobkyňami, spoločnosťami Niche, Matrix, Teva, Krka na jednej strane a spoločnosťou Lupin na druhej strane, chybne za porušenie článku 101ZFEÚ.

                           —

                           Žalobkyne predovšetkým uvádzajú, že Komisia označila dohody ako obmedzenia „z hľadiska účelu“ na základe troch skutočností, ktoré sú definované tak široko, že sú nevhodné na rozlíšenie legitímneho mimosúdneho vyrovnania sporu od kartelovej dohody porušujúcej hospodársku súťaž (prevod hodnôt stimulujúci výrobcov generík k uzatváraniu dohody, ktorý predstavuje akýkoľvek obchodný zisk, obmedzenie hospodárskej súťaže, ktoré predstavuje akékoľvek obmedzenie obchodnej voľnosti výrobcu generík a prípadná konkurencia medzi stranami, ktorá predstavuje absenciu prekážok, ktoré by úplne znemožňovali budúci vstup výrobcu generika na trh).

                           —

                           Navyše, kdeže Komisia skreslila legitímny ciel a kontext dohôd (najmä, keď v rozpore so skutočnosťou vylúčila existenciu závažných technických a právnych ťažkostí, ktoré bránia výrobcom generík vo vstupe na trh, ako aj existenciu paralelných sporov), vychádza jej záver, že dohody mali za ciel obmedziť hospodársku súťaž, z množstva nesprávnych posúdení.

                           —

                           Nakoniec analýza „účinkov“ dohôd je postihnutá vadou v dôsledku rozporuplného odôvodnenia a skutočnosti, že Komisia nepoužili realistický protikladný scenár. Napadnuté rozhodnutie je totiž v celom rozsahu založené na predbežnej analýze hypotetických účinkov a v podstate kopíruje analýzu, čo predstavuje porušenie judikatúry, takže záver uvádza existenciu účinkov porušujúcich hospodársku súťaž napriek skutočnosti, že na trhu žiadny skutočný účinok nenastal.

               5.

               Trinásty žalobný dôvod je založený subsidiárne na nesprávnom posúdení a nesprávnom právnom posúdení v rozsahu, v akom mala Komisia umelo označiť dohody medzi žalobkyňami, spoločnosťami Niche, Matrix, Teva, Krka na jednej strane a spoločnosťou Lupin na druhej strane, za päť samostatných porušení.

               6.

               Štrnásty žalobný dôvod je založený na zjavne nesprávnom posúdení a nesprávnom právnom posúdení v rozsahu, v akom mala Komisia nesprávne a umelo obmedziť príslušný trh s konečnými výrobkami na trh s výrobkami s molekulou Perindoprilu, pričom vylúčila pätnásť ďalších inhibítorov konvertujúceho enzýmu, ktoré sa nachádzajú na trhu.

               7.

               Pätnásty žalobný dôvod je založený na zjavne nesprávnom posúdení v rozsahu, v akom mala Komisia prísť k nesprávnemu záveru o existencii dominantného postavenia žalobkýň na príslušnom trhu. Žalobkyne uvádzajú, že tento záver Komisie vyplýva z umelého obmedzenia príslušného trhu jedine na Perindopril.

               8.

               Šestnásty žalobný dôvod je založený na zjavne nesprávnom posúdení a nesprávnom právnom posúdení v rozsahu, v akom mala Komisia nesprávne označiť žalobkyne za podniky s dominantným postavením na trhu „s technológiami“.
               Žalobkyne uvádzajú, že Komisia mala nedostatočne jasne a za každého predpokladu chybne definovať dodávateľský trh „s technológiami“, ktorý len kopíruje trh s konečnými výrobkami, a mala sa nesprávne domnievať, že spoločnosť Servier má dominantné postavenie na tomto hypotetickom trhu.

               9.

               Sedemnásty žalobný dôvod je založený na nesprávnom posúdení v rozsahu, v akom sa mala Komisia nesprávne domnievať, že žalobkyne sa dopustili zneužitia dominantného postavenia, keď uzatvorili dohody o mimosúdnych vyrovnaniach (pričom Komisia, v rozpore s judikatúrou, uplatnila na rovnaké skutočnosti súčasne článok 101 ZFEÚ a článok 102 ZFEÚ) a keď získali embryonálnu technológiu od európskeho MSP.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 (Text s významom pre EHP) (Ú. v. ES L 1, s. 1; Mim. vyd. 08/002, s. 205).


title: Vec T-233/15: Žaloba podaná 11. mája 2015 – Cofra/ÚHVT – Armand Thiery (1841)

text:
               29.6.2015

               SK

               Úradný vestník Európskej únie

               C 213/40

         Žaloba podaná 11. mája 2015 – Cofra/ÚHVT – Armand Thiery (1841)
   (Vec T-233/15)
   (2015/C 213/66)
   Jazyk, v ktorom bola podaná žaloba: španielčina

      Účastníci konania

      Žalobkyňa: Cofra Holding AG (Zug, Švajčiarsko) (v zastúpení: M. Aznar Alonso, advokát)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastník konania pred odvolacím senátom: Armand Thiery SAS (Levallois Perret, Francúzsko)

      Údaje týkajúce sa konania pred ÚHVT

      Majiteľ spornej ochrannej známky: žalobkyňa.

      Dotknutá sporná ochranná známka: slovná ochranná známka Spoločenstva „1841“ – prihláška č. 9 119 553.

      Konanie pred ÚHVT: konanie o vyhlásení neplatnosti.

      Napadnuté rozhodnutie: rozhodnutie prvého odvolacieho senátu ÚHVT z 26. februára 2015 vo veci R 805/2014-1.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil ÚHVT a ďalšiemu účastníkovi konania pred odvolacím senátom povinnosť nahradiť trovy konania.

      Uvádzané žalobné dôvody

               —

               porušenie článku 57 ods. 2 nariadenia č. 207/2009 a pravidla 40 ods. 6 nariadenia č. 2868/95,

               —

               porušenie článku 8 ods. 1 písm. b) nariadenia č. 207/2009.


title: Vec T-363/04: Rozsudok Súdu prvého stupňa z  12. septembra 2007 – Koipe/ÚHVT – Aceites del Sur (La Española) ( Ochranná známka Spoločenstva — Prihláška obrazovej ochrannej známky Spoločenstva La Española — Námietka majiteľa národných obrazových ochranných známok a ochranných známok Spoločenstva Carbonell — Zamietnutie námietky — Dominantné prvky — Podobnosť — Pravdepodobnosť zámeny — Opravná právomoc )

text:
               20.10.2007

               SK

               Úradný vestník Európskej únie

               C 247/28

         Rozsudok Súdu prvého stupňa z 12. septembra 2007 – Koipe/ÚHVT – Aceites del Sur (La Española)
   (Vec T-363/04) (1)

   („Ochranná známka Spoločenstva - Prihláška obrazovej ochrannej známky Spoločenstva ‚La Española‘ - Námietka majiteľa národných obrazových ochranných známok a ochranných známok Spoločenstva ‚Carbonell‘ - Zamietnutie námietky - Dominantné prvky - Podobnosť - Pravdepodobnosť zámeny - Opravná právomoc“)
   (2007/C 247/43)
   Jazyk konania: španielčina
   Účastníci konania

      Žalobca: Koipe Corporación, SL (San Sebastián, Španielsko) (v zastúpení: M. Fernández de Béthencourt, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. García Murillo, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: Aceites del Sur, SA (Sevilla, Španielsko) (v zastúpení: C. L. Fernández-Palacios a R. Jiménez Díaz, advokáti)
   Predmet veci
   Žaloba proti rozhodnutiu štvrtého odvolacieho senátu ÚHVT z 11. mája 2004 (vec R 1109/2000-4) týkajúcemu sa námietkového konania medzi Koipe Corporación, SL a Aceites del Sur, SA
   Výrok rozsudku

               1.

               Rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 11. mája 2004 (vec R 1109/2000-4) sa mení v tom zmysle, že odvolanie podané žalobcom odvolaciemu senátu je dôvodné a v dôsledku toho sa námietke musí vyhovieť.

               2.

               ÚHVT a vedľajší účastník sú povinní nahradiť trovy konania.

      (1)  Ú. v. EÚ C 284, 20.11.2004.


title: Vec C-248/09: Rozsudok Súdneho dvora (prvá komora) z  29. júla 2010 (návrh na začatie prejudiciálneho konania, ktorý podal Augstākās tiesas Senāts — Lotyšská republika) — SIA Pakora Pluss/Valsts ieņēmumu dienests (Akt o pristúpení k Európskej únii — Colná únia — Prechodné opatrenia — Prepustenie do voľného obehu bez cla — Tovar, ktorý bol v čase pristúpenia Lotyšskej republiky prepravovaný v rozšírenom Spoločenstve — Vývozné formality — Dovozné clo — DPH)

text:
               11.9.2010

               SK

               Úradný vestník Európskej únie

               C 246/9

         Rozsudok Súdneho dvora (prvá komora) z 29. júla 2010 (návrh na začatie prejudiciálneho konania, ktorý podal Augstākās tiesas Senāts — Lotyšská republika) — SIA Pakora Pluss/Valsts ieņēmumu dienests
   (Vec C-248/09) (1)

   (Akt o pristúpení k Európskej únii - Colná únia - Prechodné opatrenia - Prepustenie do voľného obehu bez cla - Tovar, ktorý bol v čase pristúpenia Lotyšskej republiky prepravovaný v rozšírenom Spoločenstve - Vývozné formality - Dovozné clo - DPH)
   2010/C 246/15
   Jazyk konania: lotyština

      Vnútroštátny súd, ktorý podal návrh na začatie prejudiciálneho konania

   Augstākās tiesas Senāts

      Účastníci konania pred vnútroštátnym súdom

      Dovolateľka: SIA Pakora Pluss

      Odporkyňa: Valsts ieņēmumu dienests

      Predmet veci

   Návrh na začatie prejudiciálneho konania — Augstākās tiesas Senāts — Výklad článku 4 bodu 10 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, s. 1; Mim. vyd. 02/004, s. 307), článku 448 nariadenia Komisie (EHS) č. 2454/93 z 2. júla 1993, ktorým sa vykonáva nariadenie č. 2913/92 (Ú. v. ES L 253, s. 1; Mim. vyd. 02/006, s. 3), ako aj Akt o pristúpení z roku 2003, príloha IV kapitola 5 bod 1 — Námorný dovoz motorového vozidla — Prepustenie do voľného obehu bez cla a iné colné opatrenia uplatňované na tovar, ktorý sa ku dňu pristúpenia prepravuje po vybavení vývozných formálnych náležitostí v rámci rozšíreného Spoločenstva

      Výrok rozsudku

               1.

               Kapitola 5 bod 1 prílohy IV Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia, sa má vykladať v tom zmysle, že z hľadiska overenia, či boli splnené vývozné formality, ktoré sú v nej uvedené, je bezvýznamné, či boli vykonané úkony stanovené v článku 448 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva, zmenené a doplnené nariadením Komisie (ES) č. 2787/2000 z 15. decembra 2000, aj keď bol vystavený zoznam lodného nákladu.

               2.

               Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva, zmenené a doplnené nariadením (ES) č. 82/97 Európskeho parlamentu a Rady z 19. decembra 1996, a nariadenie č. 2454/93, zmenené a doplnené nariadením č. 2787/2000, sú uplatniteľné v nových členských štátoch od 1. mája 2004 bez toho, aby bolo možné domáhať sa výhody režimu podľa kapitoly 5 bodu 1 prílohy IV uvedeného aktu o pristúpení, keď vývozné formality, ktoré sú v nej uvedené, neboli splnené v prípade tovarov prepravovaných v rámci rozšíreného Spoločenstva ku dňu pristúpenia nových členských štátov k Európskej únii.

               3.

               Článok 4 ods. 10 nariadenia č. 2913/92, zmeneného a doplneného nariadením č. 82/97, sa má vykladať v tom zmysle, že dovozné clá nezahŕňajú daň z pridanej hodnoty vyberanú z dovážaných tovarov.

               4.

               V prípade dovozu tovaru sú povinné zaplatiť daň z pridanej hodnoty osoba alebo osoby, ktoré členský štát dovozu stanovil alebo akceptoval ako zodpovedné osoby.

      (1)  Ú. v. EÚ C 220, 12.9.2009.


title: Vec T-137/12: Rozsudok Všeobecného súdu z  18. januára 2013 — FunFactory/ÚHVT (Vibrátor) [ „Ochranná známka Spoločenstva — Prihláška trojrozmernej ochrannej známky — Vibrátor — Absolútny dôvod zamietnutia — Nedostatok rozlišovacej spôsobilosti — Článok 7 ods. 1 písm. b) nariadenia (ES) č. 207/2009 — Povinnosť odôvodnenia — Článok 75 prvá veta nariadenia č. 207/2009 — Právo na obranu — Článok 75 druhá veta nariadenia č. 207/2009“ ]

text:
               2.3.2013

               SK

               Úradný vestník Európskej únie

               C 63/19

         Rozsudok Všeobecného súdu z 18. januára 2013 — FunFactory/ÚHVT (Vibrátor)
   (Vec T-137/12) (1)

   (Ochranná známka Spoločenstva - Prihláška trojrozmernej ochrannej známky - Vibrátor - Absolútny dôvod zamietnutia - Nedostatok rozlišovacej spôsobilosti - Článok 7 ods. 1 písm. b) nariadenia (ES) č. 207/2009 - Povinnosť odôvodnenia - Článok 75 prvá veta nariadenia č. 207/2009 - Právo na obranu - Článok 75 druhá veta nariadenia č. 207/2009)
   2013/C 63/38
   Jazyk konania: nemčina

      Účastníci konania

      Žalobkyňa: FunFactory GmbH (Brémy, Nemecko) (v zastúpení: K.-D. Franzen, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 19. januára 2012 (vec R 1436/2011-4) týkajúcemu sa prihlášky trojrozmerného označenia predstavujúceho vibrátor

      Výrok rozsudku

               1.

               Žaloba sa zamieta.

               2.

               FunFactory GmbH je povinná nahradiť trovy konania.

      (1)  Ú. v. EÚ C 157, 2.6.2012.


title: Vec C-271/13 P: Rozsudok Súdneho dvora (siedma komora) z  20. marca 2014 – Ruse Indăstri/Európska komisia (Odvolanie  — Štátna pomoc  — Pomoc poskytnutá Bulharskou republikou vo forme vzdania sa pohľadávok  — Rozhodnutie vyhlasujúce túto pomoc za nezlučiteľnú s vnútorným trhom a nariaďujúce jej vymáhanie  — Pojem „nová pomoc“  — Povinnosť odôvodnenia)

text:
               12.5.2014

               SK

               Úradný vestník Európskej únie

               C 142/8

         Rozsudok Súdneho dvora (siedma komora) z 20. marca 2014 – Ruse Indăstri/Európska komisia
   (Vec C-271/13 P) (1)

   ((Odvolanie - Štátna pomoc - Pomoc poskytnutá Bulharskou republikou vo forme vzdania sa pohľadávok - Rozhodnutie vyhlasujúce túto pomoc za nezlučiteľnú s vnútorným trhom a nariaďujúce jej vymáhanie - Pojem „nová pomoc“ - Povinnosť odôvodnenia))
   2014/C 142/09
   Jazyk konania: bulharčina

      Účastníci konania

      Odvolateľka: Ruse Indăstri (v zastúpení: A. Angelov a S. Panov, advokati)

      Ďalší účastník konania: Európska komisia (v zastúpení: C. Urraca Caviedes a D. Stefanov, splnomocnení zástupcovia)

      Predmet veci

   Odvolanie podané proti rozsudku Všeobecného súdu (štvrtá komora) z 20. marca 2013, Ruse Indăstri/Komisia (T-489/11), ktorým Všeobecný súd zamietol žalobu žalobkyne smerujúcu k čiastočnému zrušeniu rozhodnutia Komisie 2012/706/EÚ z 13. júla 2011, o štátnej pomoci SA.28903 (C 12/10) (ex N 389/09) poskytnutej Bulharskom podniku Ruse Indăstri (Ú. v. EÚ L 320, 2012, s. 27) – Štátna pomoc vo forme vzdania sa pohľadávok – Rozhodnutie vyhlasujúce túto pomoc za nezlučiteľnú s vnútorným trhom a nariaďujúce jej vymáhanie – Porušenie procesných pravidiel týkajúcich sa práv odvolateľky – Porušenie práva Únie Všeobecným súdom

      Výrok rozsudku

               1.

               Odvolanie sa zamieta.

               2.

               Ruse Indăstri AD znáša svoje vlastné trovy konania.

      (1)  Ú. v. EÚ C 207, 20.7.2013.


title: Spojené veci T-34/13 a T-35/13: Uznesenie Všeobecného súdu z 10. júla 2017 – Meta Group/Komisia

text:
               28.8.2017

               SK

               Úradný vestník Európskej únie

               C 283/55

         Uznesenie Všeobecného súdu z 10. júla 2017 – Meta Group/Komisia
   (Spojené veci T-34/13 a T-35/13) (1)

   (2017/C 283/86)
   Jazyk konania: taliančina
   Predseda šiestej komory nariadil výmaz vecí.

      (1)  Ú. v. EÚ C 79, 16.3.2013.


title: Vec T-42/06: Rozsudok Všeobecného súdu z  19. marca 2010 — Gollnisch/Parlament ( „Výsady a imunity — Člen Európskeho parlamentu — Rozhodnutie nechrániť výsady a imunity — Žaloba o neplatnosť — Zánik záujmu na konaní — Zastavenie konania — Žaloba o náhradu škody — Konanie vytýkané Parlamentu — Dostatočne závažné porušenie právnej normy, ktorá priznáva práva jednotlivcom — Príčinná súvislosť“ )

text:
               22.5.2010

               SK

               Úradný vestník Európskej únie

               C 134/29

         Rozsudok Všeobecného súdu z 19. marca 2010 — Gollnisch/Parlament
   (Vec T-42/06) (1)

   („Výsady a imunity - Člen Európskeho parlamentu - Rozhodnutie nechrániť výsady a imunity - Žaloba o neplatnosť - Zánik záujmu na konaní - Zastavenie konania - Žaloba o náhradu škody - Konanie vytýkané Parlamentu - Dostatočne závažné porušenie právnej normy, ktorá priznáva práva jednotlivcom - Príčinná súvislosť“)
   2010/C 134/48
   Jazyk konania: francúzština

      Účastníci konania

      Žalobca: Bruno Gollnisch (Limonest, Francúzsko) (v zastúpení: W. de Saint Just a G. Dubois, advokáti)

      Žalovaný: Európsky parlament (v zastúpení: pôvodne H. Krück, C. Karamarcos a A. Padowska, neskôr H. Krück, D. Moore a A. Padowska, splnomocnení zástupcovia)

      Predmet veci

   Na jednej strane návrh na zrušenie rozhodnutia Európskeho parlamentu z 13. decembra 2005 zamietajúceho žiadosť o ochranu výsad a imunity pána Bruna Gollnischa a na druhej strane návrh na náhradu nemajetkovej ujmy spôsobenej pánovi Gollnischovi prijatím tohto rozhodnutia

      Výrok rozsudku

               1.

               Konanie o žalobe o neplatnosť sa zastavuje.

               2.

               Návrh na náhradu škody sa zamieta.

               3.

               Európsky parlament znáša svoje vlastné trovy konania, ako aj dve tretiny trov konania, ktoré vznikli Brunovi Gollnischovi, vrátane trov spojených s konaním o nariadení predbežného opatrenia.

               4.

               Bruno Gollnisch znáša jednu tretinu svojich trov konania vrátane trov spojených s konaním o nariadení predbežného opatrenia.

      (1)  Ú. v. EÚ C 86, 8.4.2006.


title: Vec C-50/06: Rozsudok Súdneho dvora (tretia komora) zo 7. júna 2007 – Komisia Európskych spoločenstiev/Holandské kráľovstvo (Nesplnenie povinnosti členským štátom — Občianstvo Únie — Voľný pohyb štátnych príslušníkov členských štátov — Smernica 64/221/EHS — Verejný poriadok — Vnútroštátna právna úprava v oblasti vyhostenia — Odsúdenie v trestnom konaní — Vyhostenie)

text:
               21.7.2007

               SK

               Úradný vestník Európskej únie

               C 170/6

         Rozsudok Súdneho dvora (tretia komora) zo 7. júna 2007 – Komisia Európskych spoločenstiev/Holandské kráľovstvo
   (Vec C-50/06) (1)

   (Nesplnenie povinnosti členským štátom - Občianstvo Únie - Voľný pohyb štátnych príslušníkov členských štátov - Smernica 64/221/EHS - Verejný poriadok - Vnútroštátna právna úprava v oblasti vyhostenia - Odsúdenie v trestnom konaní - Vyhostenie)
   (2007/C 170/10)
   Jazyk konania: holandčina
   Účastníci konania

      Žalobkyňa: Komisia Európskych spoločenstiev (v zastúpení: M. Condou-Durande a R. Troosters, splnomocnení zástupcovia)

      Žalovaný: Holandské kráľovstvo (v zastúpení: H. G. Sevenster a M. De Grave, splnomocnení zástupcovia)
   Predmet veci
   Nesplnenie povinnosti členským štátom – Porušenie smernice Rady 64/221/EHS z 25. februára 1964 o koordinácii osobitných opatrení o pohybe a pobyte cudzích štátnych príslušníkov, prijatých z dôvodov verejného poriadku, verejnej bezpečnosti alebo verejného zdravia (Ú. v. ES L 56, s. 850; Mim. vyd. 05/001, s. 11) – Vnútroštátna právna úprava, ktorá je uplatniteľná na všetkých cudzincov bez rozdielu a ktorá nezohľadňuje osobitú situáciu občanov Európskej únie – Automatická spojitosť medzi odsúdením v trestnom konaní a opatrením vyhostenia
   Výrok rozsudku

               1.

               Holandské kráľovstvo si tým, že na občanov Únie neuplatňuje smernicu Rady 64/221/EHS z 25. februára 1964 o koordinácii osobitných opatrení o pohybe a pobyte cudzích štátnych príslušníkov, prijatých z dôvodov verejného poriadku, verejnej bezpečnosti alebo verejného zdravia, ale všeobecnú právnu úpravu týkajúcu sa cudzincov, ktorá umožňuje systematicky a automaticky spájať odsúdenie v trestnom konaní s opatrením vyhostenia, nesplnilo povinnosti, ktoré mu vyplývajú z uvedenej smernice.

               2.

               Holandské kráľovstvo je povinné nahradiť trovy konania.

      (1)  Ú. v. EÚ C 96, 22.4.2006.


title: Spojené veci T-528/10, T-69/11 a T-77/11: Uznesenie Všeobecného súdu z  12. decembra 2011 — Truvo Belgium/ÚHVT — AOL (TRUVO a Truvo)

text:
               11.2.2012

               SK

               Úradný vestník Európskej únie

               C 39/21

         Uznesenie Všeobecného súdu z 12. decembra 2011 — Truvo Belgium/ÚHVT — AOL (TRUVO a Truvo)
   (Spojené veci T-528/10, T-69/11 a T-77/11) (1)

   2012/C 39/40
   Jazyk konania: angličtina
   Predseda siedmej komory nariadil výmaz spojených vecí.

      (1)  Ú. v. EÚ C 30, 29.1.2011, C 89, 19.3.2011, a C 95, 26.3.2011.


title: Vec T-91/13: Žaloba podaná 14. februára 2013 — LG Electronics/Komisia

text:
               13.4.2013

               SK

               Úradný vestník Európskej únie

               C 108/34

         Žaloba podaná 14. februára 2013 — LG Electronics/Komisia
   (Vec T-91/13)
   2013/C 108/83
   Jazyk konania: angličtina

      Účastníci konania

      Žalobkyňa: LG Electronics, Inc. (Soul, Kórea) (v zastúpení: G. van Gerven a T. Franchoo, advokáti)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil v celom rozsahu alebo čiastočne článok 1 ods. 1 písm. d), článok 1 ods. 2 písm. e), článok 2 ods. 1 písm. d) a e) a článok 2 ods. 2 písm. d) a e) rozhodnutie Európskej komisie C(2012) 8839 final z 5. decembra 2012 vo veci COMP/39437 — elektrónky pre obrazovky televízorov a počítačov v rozsahu, v akom sa týkajú žalobkyne a/alebo

               —

               znížil pokuty uložené žalobkyni v článku 2 ods. 1 písm. d) a e) a článku 2 ods. 2 písm. d) a e) napadnutého rozhodnutia,

               —

               zaviazal žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza osem žalobných dôvodov.
   Žalobný dôvod založený na článku 263 ZFEÚ smerujúci k zrušeniu článku 1 a 2 napadnutého rozhodnutia v rozsahu, v akom sa týkajú žalobkyne:

               1.

               Prvý žalobný dôvod je založený na porušení práva žalobkyne na obhajobu (nedodržanie podstatnej formálnej náležitosti) v rozsahu, v akom bola LG Philips Displays („LPD“) ako žalovaná vylúčená z konania.
               Žalobné dôvody smerujúce k (čiastočnému) zrušeniu článku 1 a 2 napadnutého rozhodnutia v súlade s článkom 236 ZFEÚ a príslušnému zníženiu pokuty uloženej žalobkyni v súlade s článkom 261 ZFEÚ:

               2.

               Druhý žalobný dôvod je založený na porušení článku 101 ZFEÚ a článku 23 ods. 2 nariadenia (ES) č. 1/2003 (1), porušení zásady osobnej zodpovednosti a zjavne nesprávnom posúdení, keďže žalobkyni bola pripísaná zodpovednosť za porušenie, ktorých sa dopustila LPD.

               3.

               Tretí žalobný dôvod je založený na porušení článku 25 nariadenia (ES) č. 1/2003, keďže napadnuté rozhodnutie pripisuje žalobkyni zodpovednosť z každé správanie pred 1. júlom 2001.

               4.

               Štvrtý žalobný dôvod je založený na porušení článku 101 ZFEÚ a článku 23 ods. 2 nariadenia (ES) č. 1/2003, porušení článku 296 ZFEÚ a porušení zásady rovnosti zaobchádzania, keďže napadnuté rozhodnutie zaraďuje priamy predaj v rámci EHP prostredníctvom transformovaných výrobkov („TPDS“) do výpočtu pokuty uloženej žalobkyni.

               5.

               Piaty žalobný dôvod je založený na porušení článku 101 ZFEÚ a článku 23 ods. 2 nariadenia (ES) č. 1/2003, porušení zásady osobnej zodpovednosti, zjavne nesprávnom posúdení a porušení práva žalobkyne na obhajobu, keďže napadnuté rozhodnutie pripisuje žalobkyni zodpovednosť za pokutu založenú na TPDS spoločnosti Philips.

               6.

               Šiesty žalobný dôvod je založený na porušení článku 296 ZFEÚ, zjavne nesprávnom posúdení a porušení zásad rovnosti zaobchádzania a riadnej správy vecí verejných, keďže napadnuté rozhodnutie (i) neobsahuje dostatočné odôvodnenie týkajúce sa nezaradenia TPDS spoločnosti Samsung a/alebo (ii) svojvoľne zahŕňa alebo vylučuje TPDS, čím dochádza k nerovnému zaobchádzaniu medzi žalobkyňou a spoločnosťou Samsung.

               7.

               Siedmy žalobný dôvod je založený na porušení článku 296 ZFEÚ, zjavne nesprávnom posúdení a porušení zásad rovnosti zaobchádzania a riadnej správy vecí verejných, keďže (i) napadnuté rozhodnutie nie je adresované ani LPD a pobočkám LPD, ktoré sa zúčastnili porušenia, zatiaľ čo iný spoločný podnik bol adresátom súčasne so svojimi materskými spoločnosťami a (ii) iné materské spoločnosti v rovnakom postavení ako žalobkyňa neboli adresátom napadnutého rozhodnutia.
               Žalobný dôvod založený na neobmedzenej právomoci Všeobecného súdu podľa článku 261 ZFEÚ a článku 31 nariadenia (ES) č. 1/2003:

               8.

               Ôsmy žalobný dôvod založený na požiadavke, aby Všeobecný súd uplatnil svoju neobmedzenú právomoc a znížil pokutu uloženú žalobkyni, keďže je prehnaná a neprimeraná.

      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205).


title: Vec C-620/11: Návrh na začatie prejudiciálneho konania, ktorý podal Tribunal Supremo (Španielsko) 2. decembra 2011 — Bahía de Bizcaia Electricidad, S.L./Gas Natural SDG, S.A., Endesa S.A., Hidroeléctrica del Cantábrico, S.A. a Administración del Estado

text:
               11.2.2012

               SK

               Úradný vestník Európskej únie

               C 39/10

         Návrh na začatie prejudiciálneho konania, ktorý podal Tribunal Supremo (Španielsko) 2. decembra 2011 — Bahía de Bizcaia Electricidad, S.L./Gas Natural SDG, S.A., Endesa S.A., Hidroeléctrica del Cantábrico, S.A. a Administración del Estado
   (Vec C-620/11)
   2012/C 39/20
   Jazyk konania: španielčina

      Vnútroštátny súd, ktorý podal návrh na začatie prejudiciálneho konania

   Tribunal Supremo

      Účastníci konania pred vnútroštátnym súdom

      Navrhovateľka v konaní o kasačnom opravnom prostriedku: Bahía de Bizcaia Electricidad, SL

      Ďalší účastníci konania o kasačnom opravnom prostriedku: Gas Natural SDG, S.A., Endesa, S.A., Hidroeléctrica del Cantábrico, S.A. a Administración del Estado

      Prejudiciálna otázka

   Možno článok 10 smernice Európskeho parlamentu a Rady 2003/87/ES (1) z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa mení a dopĺňa smernica Rady 96/61/ES, vykladať v tom zmysle, že nebráni uplatneniu takých vnútroštátnych legislatívnych opatrení, akými sú opatrenia v tomto konaní, ktorých cieľom a účinkom je zníženie odmeny za výrobu elektrickej energie o sumu zodpovedajúcu hodnote emisných kvót, ktoré boli v príslušnom období bezodplatne pridelené?

      (1)  Ú. v. EÚ L 275, s. 32; Mim. vyd. 15/007, s. 631.


title: Rozsudok Súdneho dvora (tretia komora) zo  17. novembra 2005  vo veci C-90/03: Španielske kráľovstvo proti Rade Európskej únie (Rybolov — Nariadenie Rady (ES) č.2792/1999 — Štrukturálne akcie Spoločenstva v oblasti rybolovu — Spôsoby a podmienky — Podstatná formálna vada — Porušenie článku 254 ES)

text:
               28.1.2006

               SK

               Úradný vestník Európskej únie

               C 22/1

      ROZSUDOK SÚDNEHO DVORA

   (tretia komora)
   zo 17. novembra 2005
   vo veci C-90/03: Španielske kráľovstvo proti Rade Európskej únie (1)

   (Rybolov - Nariadenie Rady (ES) č.2792/1999 - Štrukturálne akcie Spoločenstva v oblasti rybolovu - Spôsoby a podmienky - Podstatná formálna vada - Porušenie článku 254 ES)
   (2006/C 22/01)
   Jazyk konania: španielčina
   Vo veci C-90/03, ktorej predmetom je žaloba o neplatnosť v zmysle článku 230 ES podaná 28. februára 2003, Španielske kráľovstvo (splnomocnená zástupkyňa: N. Díaz Abad), ktoré podporujú: Helénska republika (splnomocnení zástupcovia: V. Kontolaimos a G. Kanellopoulos), Francúzska republika (splnomocnení zástupcovia: G. de Bergues a A. Colomb), proti Rade Európskej únie (splnomocnení zástupcovia: J. Monteiro a F. Florindo Gijón), ktorú podporuje: Komisia Európskych spoločenstiev (splnomocnení zástupcovia: T. van Rijn a S. Pardo Quintillán, Súdny dvor (tretia komora), v zložení: predseda tretej komory A. Rosas, sudcovia J. Malenovský, S. von Bahr (spravodajca), A. Borg Barthet a U. Lõhmus, generálny advokát: P. Léger, tajomník: R. Grass, vyhlásil 17. novembra 2005 rozsudok, ktorého výrok znie:

               1.

               Žaloba sa zamieta.

               2.

               Španielske kráľovstvo je povinné nahradiť trovy konania.

               3.

               Francúzska republika, Helénska republika a Komisia Európskych spoločenstiev znášajú vlastné trovy konania.

      (1)  Ú. v. EÚ C 135, 7.6.2003.


title: Vec T-270/09: Žaloba podaná 13. júla 2009 — PVS/ÚHVT — MeDiTA Medizinischer Kurierdienst (medidata)

text:
               12.9.2009

               SK

               Úradný vestník Európskej únie

               C 220/36

         Žaloba podaná 13. júla 2009 — PVS/ÚHVT — MeDiTA Medizinischer Kurierdienst (medidata)
   (Vec T-270/09)
   2009/C 220/77
   Jazyk žaloby: nemčina

      Účastníci konania

      Žalobkyňa: PVS — Privatärztliche Verrechnungsstelle Rhein-Ruhr GmbH (Mülheim an der Ruhr, Nemecko) (v zastúpení: F. Lindenberg, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: MeDiTA Medizinische Kurierdienst- u. Handelg. mbH (Düsseldorf, Nemecko)

      Návrhy žalobkyne

               —

               zrušiť rozhodnutie štvrtého odvolacieho senátu zo 14. mája 2009 vo veci R 1724/2007-4 a zamietnuť námietku,

               —

               uložiť žalovanému náhradu trov konania a náhradu trov odvolacieho konania,

               —

               ak nebude vyjadrenie k žalobe podané po formálnej stránke správne a včas, vydať rozsudok pre zmeškanie.

      Žalobné dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: obrazová ochranná známka „medidata“ vo farbách modrej, šedej a bielej pre služby zaradené do tried 35, 36, 41, 42 a 44 (prihláška č. 4 495 842).

      Majiteľ ochrannej známky alebo označenia, ktoré je základom námietky: MeDiTa Medizinische Kurierdienst- u. Handelsg. mbH.

      Ochranná známka alebo označenie, ktoré je základom námietky: nemecká slovná ochranná známka „MeDiTA“ pre služby zaradené do tried 35 a 39, pričom námietka smeruje proti zápisu do triedy 35.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 8 ods. 1 písm. b) nariadenia (ES) č. 207/2009 (1), pretože medzi kolidujúcimi ochrannými známkami neexistuje pravdepodobnosť zámeny.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, 24.3.2009, s. 1).


title: Vec F-58/13: Žaloba podaná 21. júna 2013 — ZZ/Komisia

text:
               30.11.2013

               SK

               Úradný vestník Európskej únie

               C 352/26

         Žaloba podaná 21. júna 2013 — ZZ/Komisia
   (Vec F-58/13)
   2013/C 352/51
   Jazyk konania: taliančina

      Účastníci konania

      Žalobca: ZZ (v zastúpení: L. Mansullo, avvocato)

      Žalovaná: Európska komisia

      Predmet a opis sporu

   Zrušiť rozhodnutie zamietajúce návrh žalobcu smerujúci k získaniu náhrady škody, ktorú utrpel z dôvodu údajného porušenia jeho práva na ochranu súkromia, ku ktorému prišlo tým, že žalovaná poslala list o jeho situácii advokátovi, ktorý ho nezastupoval

      Návrhy žalobcu

               —

               zrušiť zamietnutie, bez ohľadu na jeho formu, návrhu podaného žalobcom Komisii 9. marca 2012, ktorá ho zákonne prijala,

               —

               zrušiť oznámenie z 28. júna 2012,

               —

               zrušiť zamietnutie, bez ohľadu na jeho formu, sťažnosti z 26. septembra 2012 proti rozhodnutiu o zamietnutí návrhu z 9. marca 2012, podanej žalobcom Komisii, ktorá ho zákonne prijala,

               —

               v rozsahu, v akom je to potrebné, zrušiť oznámenie z 1. februára 2013,

               —

               zaviazať Komisiu na zaplatenie žalobcovi sumy vo výške 10 000 eur a úroky z tejto sumy vo výške 10 % ročne s ročnou kapitalizáciou od 9. marca 2012 do dňa jej úplného zaplatenia,

               —

               zaviazať Komisiu na náhradu trov konania.


title: Vec C-108/10: Návrh na začatie prejudiciálneho konania, ktorý podal Tribunale Ordinario di Venezia (Taliansko) 26. februára 2010 — Ivana Scattolon/Ministero dell’Università e della Ricerca

text:
               22.5.2010

               SK

               Úradný vestník Európskej únie

               C 134/21

         Návrh na začatie prejudiciálneho konania, ktorý podal Tribunale Ordinario di Venezia (Taliansko) 26. februára 2010 — Ivana Scattolon/Ministero dell’Università e della Ricerca
   (Vec C-108/10)
   2010/C 134/31
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale Ordinario di Venezia

      Účastníci konania pred vnútroštátnym súdom

      Žalobkyňa: Ivana Scattolon

      Žalovaný: Ministero dell’Università e della Ricerca

      Prejudiciálne otázky

               1.

               Má sa smernica Rady EHS č. 77/187 (1) a/alebo smernica 2001/23/ES (2) z 12. marca 2001 alebo iná právna úprava Spoločenstva, ktorá sa považuje za uplatniteľnú, vykladať v tom zmysle, že túto poslednú uvedenú právnu úpravu možno uplatniť na prípad prevodu zamestnancov miestnych územnosprávnych celkov (obcí a provincií), ktorí vykonávajú pomocné upratovacie a údržbárske práce v štátnych školských budovách na štát, keď s týmto prevodom nebola prevzatá len činnosť a vzťahy so všetkými zamestnancami (školníkmi), ale aj zmluvy o verejnom obstarávaní podpísané na účely zabezpečenia týchto služieb so súkromnými podnikmi?

               2.

               Má sa pokračovanie pracovnoprávneho vzťahu podľa článku 3 ods. 1 prvého pododseku smernice 77/187 (integrované spolu so smernicou 98/50/ES (3) do smernice 2001/23/ES) vykladať v tom zmysle, že u nadobúdateľa sa pri výpočte výšky platu viazanej na odpracované roky zohľadňujú všetky odpracované roky prevedených zamestnancov aj roky odpracované u prevádzateľa?

               3.

               Majú sa článok 3 smernice 77/187 a/alebo smernice Rady 98/50/ES z 29. júna 1998 a 2001/23/ES z 12. marca 2001 vykladať v tom zmysle, že medzi práva zamestnancov, ktoré sa prevádzajú na koncesionára patria aj platové výhody, ktoré zamestnanec dosiahol u prevádzateľa na základe odpracovaných rokov, ak sú podľa kolektívnej zmluvy, ktorá zaväzuje nadobúdateľa, s odpracovanými rokmi spojené práva finančnej povahy?

               4.

               Majú sa všeobecné zásady platného práva Spoločenstva, ako sú zásady právnej istoty, ochrany legitímnej dôvery, rovnosti prostriedkov v konaní, účinnej súdnej ochrany, právo na prejednanie veci nezávislým súdom a všeobecnejšie právo na spravodlivé súdne konanie zaručené článkom 6 ods. 2 Zmluvy o Európskej únii (ktorý bol zmenený a doplnený článkom 1.8 Lisabonskej zmluvy a na ktorý odkazuje článok 46 Zmluvy o Európskej únii) — v spojení s ustanovením článku 6 Európskeho dohovoru o ochrane ľudských práv a základných slobôd podpísaného v Ríme 4. novembra 1950 a článkov 46, 47 a 52 ods. 3 Charty základných práv Európskej únie vyhlásenej v Nice 7. decembra 2000, ako boli prebraté Lisabonskou zmluvou, vykladať v tom zmysle, že bránia tomu, aby taliansky štát po uplynutí dlhšieho časového obdobia (päť rokov) vydal právnu úpravu poskytujúcu autentický výklad, ktorá je odlišná od pôvodného textu a je v rozpore s ustáleným a dlhodobo zavedeným výkladom orgánu povereným podávať výklad a ktorá je okrem iného relevantná na účely rozhodnutia o sporoch, v ktorých samotný taliansky štát vystupuje ako účastník konania?

      (1)  Ú. v. ES L 61, s. 26.

      (2)  Ú. v. ES L 82, s. 16; Mim. vyd. 05/004, s. 98.

      (3)  Ú. v. ES L 201, s. 88.


title: Spojené veci T-114/07 a T-115/07: Rozsudok Súdu prvého stupňa z  11. júna 2009 — Last Minute Network/ÚHVT — Last Minute Tour (LAST MINUTE TOUR) [ Ochranná známka Spoločenstva — Konanie o vyhlásenie neplatnosti — Obrazová ochranná známka Spoločenstva LAST MINUTE TOUR — Nezapísaná skoršia národná ochranná známka LASTMINUTE.COM — Relatívny dôvod zamietnutia — Odkaz na vnútroštátne právo upravujúce skoršiu ochrannú známku — Režim žaloby týkajúcej sa neoprávneného používania označenia v Common law (action for passing off) — Článok 8 ods. 4 a článok 52 ods. 1 písm. c) nariadenia (ES) č. 40/94 [teraz článok 8 ods. 4 a článok 53 ods. 1 písm. c) nariadenia (ES) č. 207/2009] ]

text:
               1.8.2009

               SK

               Úradný vestník Európskej únie

               C 180/45

         Rozsudok Súdu prvého stupňa z 11. júna 2009 — Last Minute Network/ÚHVT — Last Minute Tour (LAST MINUTE TOUR)
   (Spojené veci T-114/07 a T-115/07) (1)

   („Ochranná známka Spoločenstva - Konanie o vyhlásenie neplatnosti - Obrazová ochranná známka Spoločenstva LAST MINUTE TOUR - Nezapísaná skoršia národná ochranná známka LASTMINUTE.COM - Relatívny dôvod zamietnutia - Odkaz na vnútroštátne právo upravujúce skoršiu ochrannú známku - Režim žaloby týkajúcej sa neoprávneného používania označenia v Common law (action for passing off) - Článok 8 ods. 4 a článok 52 ods. 1 písm. c) nariadenia (ES) č. 40/94 [teraz článok 8 ods. 4 a článok 53 ods. 1 písm. c) nariadenia (ES) č. 207/2009]“)
   2009/C 180/83
   Jazyk konania: angličtina

      Účastníci konania

      Žalobkyňa: Last Minute Network Ltd (Londýn, Spojené kráľovstvo) (v zastúpení: P. Brownlow, solicitor, a S. Malynicz, barrister)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: D. Botis a A. Folliard-Monguiral, splnomocnení zástupcovia)

      Ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: Last Minute Tour SpA (Miláno, Taliansko) (v zastúpení: D. Caneva a G. Locurto, advokáti)

      Predmet veci

   Dve žaloby podané proti rozhodnutiam druhého odvolacieho senátu ÚHVT z 8. februára 2007 (veci R 256/2006-2 a R 291/2006-2), týkajúcim sa konaní o vyhlásenie neplatnosti medzi spoločnosťami Last Minute Network Ltd a Last Minute Tour SpA

      Výrok rozsudku

               1.

               Rozhodnutia druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 8 februára 2007 (veci R 256/2006-2 a R 291/2006-2) sa zrušujú.

               2.

               Nie je potrebné rozhodnúť o druhej časti návrhov spoločnosti Last Minute Network Ltd.

               3.

               ÚHVT znáša vlastné trovy konania a je povinný nahradiť trovy konania, ktoré vznikli spoločnosti Last Minute Network.

               4.

               Last Minute Tour SpA znáša svoje vlastné trovy konania.

      (1)  Ú. v. EÚ C 129, 9.6.2007.


title: Vec C-475/11: Návrh na začatie prejudiciálneho konania, ktorý podal Berufsgericht für Heilberufe bei dem Verwaltungsgericht Giessen (Nemecko) 19. septembra 2011 — Konanie pred profesijným súdom proti Kostasovi Konstantinidesovi

text:
               3.12.2011

               SK

               Úradný vestník Európskej únie

               C 355/9

         Návrh na začatie prejudiciálneho konania, ktorý podal Berufsgericht für Heilberufe bei dem Verwaltungsgericht Giessen (Nemecko) 19. septembra 2011 — Konanie pred profesijným súdom proti Kostasovi Konstantinidesovi
   (Vec C-475/11)
   2011/C 355/14
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Berufsgericht für Heilberufe bei dem Verwaltungsgericht Giessen

      Účastníci konania pred vnútroštátnym súdom

      Obvinený: Kostas Konstantinides

      Zúčastnená osoba: Landesärztekammer Hessen

      Prejudiciálne otázky

               A.

               O článku 5 ods. 3 smernice Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (1):

                           1.

                           Patrí ustanovenie § 12 ods. 1 Berufsordnung für die Ärztinnen und Ärzte in Hessen (Profesijný kódex pre lekárky a lekárov v Hesensku) z 2. septembra 1998 (HÄBI. 1998, s. I-VIII), naposledy zmeneného a doplneného 1. decembra 2008 (HÄBI. 2008, s. 749) (ďalej len „BO“) medzi stavovské predpisy, na základe ktorých sa môže proti poskytovateľovi služieb, ktorý tieto predpisy porušil v hostiteľskom štáte, viesť konanie pred profesijným súdom v zmysle disciplinárneho konania pre závažné pochybenie pri výkone povolania priamo a osobitne spojené s ochranou a bezpečnosťou spotrebiteľa?

                           2.

                           V prípade kladnej odpovede: Platí uvedené aj v prípade, ak platný Gebührenordnung für Ärzte (Cenník výkonov zdravotnej starostlivosti) (ďalej len „GOÄ“) hostiteľského štátu nestanovuje pre operačný zákrok vykonaný poskytovateľom služieb príslušnú výšku poplatku?

                           3.

                           Patria ustanovenia o reklame v rozpore s výkonom povolania (§ 27 ods. 1 až 3 v spojení s časťou D bodom 13 BO) k stavovským predpisom, na základe ktorých sa môže proti poskytovateľovi služieb, ktorý tieto predpisy porušil v hostiteľskom štáte viesť konanie pred profesijným súdom v zmysle disciplinárneho konania pre závažné pochybenie pri výkone povolania priamo a osobitne spojené s ochranou a bezpečnosťou spotrebiteľa?

               B.

               O článku 6 ods. 1 písm. a) smernice 2005/36/ES:
               Predstavujú zmeny a doplnenia týkajúce sa § 3 ods. 1 a 3 Hessisches Gesetz über die Berufsvertretungen, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Tierärzte, Apotheker, Psychologischen Psychotherapeuten und Kinder- und Jugendlichenpsychotherapeuten (Zákon o profesijných zastúpeniach, výkone povolania, ďalšom vzdelávaní lekárov, zubných lekárov, zverolekárov, lekárnikov, psychológov — psychoterapeutov a psychoterapeutov pre deti a mládež a profesijnom súdnictve v Hesensku) (ďalej len „Heilberufsgesetz“) v znení oznámenia zo 7. februára 2003 (GVBl. I s. 123), naposledy zmeneného a doplneného zákonom z 24. marca 2010 (GVBl. I s. 123), ako aj Drittes Gesetz zur Änderung des Heilberufsgesetzes zo 16. októbra 2006 (GVBl. I s. 519) (Tretí zákon o zmene a doplnení zákona o zdravotníckych pracovníkoch) na prebratie smernice 2005/36/ES dostatočné prebratie vyššie uvedených ustanovení smernice 2005/36/ES tým, že sa príslušné profesijné kódexy, ako aj predpisy o profesijnom súdnictve v šiestej časti Heilberufsgesetz v celom rozsahu uplatnia aj na poskytovateľov služieb (v tomto prípade lekárky a lekárov), ktorí v rámci slobodného poskytovania služieb podľa článku 57 ZFEÚ (pôvodný článok 50 ES) poskytujú v hostiteľskom štáte dočasne služby?

      (1)  Ú. v. EÚ L 255, s. 22.


title: Vec T-488/10: Žaloba podaná 11. októbra 2010 — Francúzsko/Komisia

text:
               15.1.2011

               SK

               Úradný vestník Európskej únie

               C 13/27

         Žaloba podaná 11. októbra 2010 — Francúzsko/Komisia
   (Vec T-488/10)
   ()
   2011/C 13/53
   Jazyk konania: francúzština

      Účastníci konania

      Žalobkyňa: Francúzska republika (v zastúpení: E. Belliard, G. de Bergues a N. Rouam, splnomocnení zástupcovia)

      Žalovaná: Európska komisia

      Návrhy žalobkyne

               —

               zrušiť napadnuté rozhodnutie v celom svojom rozsahu,

               —

               zaviazať Komisiu na náhradu trov konania.

      Žalobné dôvody a hlavné tvrdenia

   Žalobkyňa navrhuje zrušiť rozhodnutie Európskej komisie č. K(2010) 5229 z 28. júla 2010 týkajúce sa zrušenia časti príspevkov z Európskeho fondu pre regionálny rozvoj (EFRR) na základe jednotného programového dokumentu cieľa 1 pre štrukturálnu pomoc Spoločenstva v oblasti Martinique vo Francúzku. Toto rozhodnutie zrušuje celkovú účasť EFRR, ktorá sa poskytla v prospech veľkého projektu „Village de vacances Club Méditerranée-Les Boucaniers“ vo výške 12 460 000 eur.
   Žalobkyňa uvádza na podporu svojej žaloby štyri žalobné dôvody.
   Žalobkyňa svojím prvým žalobným dôvodom tvrdí, že Komisia porušila článok 2 ods. 1 smernice Rady 93/37/EHS zo 14. júna 1993 o koordinácii postupov verejného obstarávania prác (1) tým, že sa domnievala, že verejné zmluvy na zhotovenie prác uzatvorené na rekonštrukciu a rozšírenie „Club Méditerranée-Les Boucaniers“ predstavovali verejné zmluvy na zhotovenie prác priamo subvencované vo výške viac ako 50 % verejnými obstarávateľmi. Tieto zákazky boli ale subvencované iba vo výške 29,92 % nákladov na projekt. Daňové úľavy, ktoré sa poskytli súkromným spoločnostiam na základe ich investícií do projektu, však nemôžu predstavovať subvenciu v zmysle článku 2 ods. 1 smernice 93/37/EHS.
   Svojím druhým žalobným dôvodom, ktorý sa delí na dve časti, žalobkyňa tvrdí, že Komisia porušila článok 2 ods. 2 smernice 93/37/EHS tým, že sa domnieva, že sa verejné zmluvy na zhotovenie prác na rekonštrukciu a rozšírenie „Club Méditerranée-Les Boucaniers“ týkali výstavby zariadení určených na šport, rekreáciu a oddych v zmysle tohto ustanovenia.
   Na jednej strane žalobkyňa uvádza, že Komisia mala zohľadniť všeobecnú klasifikáciu ekonomických činností v rámci nomenklatúry Európskych spoločenstiev (NACE) zavedenú nariadením č. 3037/90 (2), na ktoré odkazuje článok 2 ods. 2 smernice 93/37/EHS. Táto nomenklatúra jednak rozlišuje ubytovacie a reštauračné činnosti a jednak rekreačné, kultúrne a športové činnosti.
   Na strane druhej žalobkyňa uvádza, že sa článok 2 ods. 2 smernice 93/37/EHS týka verejných zmlúv, ktoré svojou povahou spadajú do oblasti tradičných potrieb verejných obstarávateľov, a vzťahuje sa tak na zariadenia určené na šport, rekreáciu a oddych otvorené pre všetkých, a nie na zariadenia, ktoré sú vyhradené pre súkromných zákazníkov.
   Žalobkyňa svojím tretím žalobným dôvodom tvrdí, že Komisia porušila povinnosť uviesť odôvodnenie stanovenú v článku 296 druhom odseku ZFEÚ tým, že jasne a jednoznačne neuviedla dôvody, z ktorých sa práce na rekonštrukcii a rozšírení „Club Méditerranée-Les Boucaniers“ týkali výstavby zariadení určených na šport, rekreáciu a oddych v zmysle článku 2 ods. 2 smernice 93/37/EHS.
   Žalobkyňa svojím štvrtým žalobným dôvodom subsidiárne tvrdí, že Komisia porušila zásadu proporcionality tým, že na subvenciu EFRR použila opravnú sadzbu vo výške 100 % napriek tomu, že práce týkajúce sa zariadení určených na šport a oddych predstavujú menej ako 10 % projektu.

      (1)  Ú. v. ES L 199, s. 54; Mim. vyd. 06/002, s. 163.

      (2)  Nariadenie Rady (EHS) č. 3037/90 z 9. októbra 1990 o štatistickej klasifikácii ekonomických činností v Európskom spoločenstve (Ú. v. ES L 293, s. 1; Mim. vyd. 02/004, s. 177).


title: Vec C-535/11: Návrh na začatie prejudiciálneho konania, ktorý podal Landgericht Hamburg (Nemecko) 20. októbra 2011 — Novartis Pharma GmbH/Apozyt GmbH

text:
               14.1.2012

               SK

               Úradný vestník Európskej únie

               C 13/5

         Návrh na začatie prejudiciálneho konania, ktorý podal Landgericht Hamburg (Nemecko) 20. októbra 2011 — Novartis Pharma GmbH/Apozyt GmbH
   (Vec C-535/11)
   2012/C 13/10
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Landgericht Hamburg

      Účastníci konania pred vnútroštátnym súdom

      Žalobkyňa: Novartis Pharma GmbH

      Žalovaná: Apozyt GmbH

      Prejudiciálna otázka

   Vzťahuje sa pojem „vyvinuté“ [„vyrobené“ — neoficiálny preklad] v úvodnej vete prílohy č. 1 nariadenia Európskeho parlamentu a Rady (ES) č. 726/2004 z 31. marca 2004, ktorým sa stanovujú postupy Spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre lieky (1) aj na také postupy, pri ktorých sa časť množstva lieku vyvinutého a vyrobeného uvedeným spôsobom na základe príslušného predpisu a z poverenia lekára naplní do inej nádoby, ak sa tým nezmení zloženie lieku, teda najmä na výrobu naplnených injekčných striekačiek, ktoré sú naplnené liekom povoleným na základe nariadenia?

      (1)  Ú. v. EÚ L 136, s. 1; Mim. vyd. 13/034, s. 229.


title: Vec C-369/17: Návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság (Maďarsko) 16. júna 2017 – Shajin Ahmed/Bevándorlási és Menekültügyi Hivatal

text:
               4.9.2017

               SK

               Úradný vestník Európskej únie

               C 293/19

         Návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság (Maďarsko) 16. júna 2017 – Shajin Ahmed/Bevándorlási és Menekültügyi Hivatal
   (Vec C-369/17)
   (2017/C 293/22)
   Jazyk konania: maďarčina

      Vnútroštátny súd, ktorý podal návrh na začatie prejudiciálneho konania

   Fővárosi Közigazgatási és Munkaügyi Bíróság

      Účastníci konania pred vnútroštátnym súdom

      Žalobca: Shajin Ahmed

      Žalovaný: Bevándorlási és Menekültügyi Hivatal

      Prejudiciálna otázka

   Vyplýva z formulácie „sa dopustili závažného trestného činu“ uvedenej v článku 17 ods. 1 písm. b) smernice Európskeho parlamentu a Rady 2011/95/EÚ z 13. decembra 2011 o normách pre oprávnenie štátnych príslušníkov tretej krajiny alebo osôb bez štátneho občianstva mať postavenie medzinárodnej ochrany, o jednotnom postavení utečencov alebo osôb oprávnených na doplnkovú ochranu a o obsahu poskytovanej ochrany (1), že zákonom stanovený trest za konkrétny trestný čin podľa práva konkrétneho členského štátu môže predstavovať jediné kritérium na určenie, či sa žiadateľ dopustil trestného činu, na základe ktorého môže byť vylúčený z oprávnenia na doplnkovú ochranu?

      (1)  Ú. v. EÚ L 337, 2011, s. 9.


title: Vec T-255/13: Žaloba podaná 7. mája 2013 — Taliansko/Komisia

text:
               22.6.2013

               SK

               Úradný vestník Európskej únie

               C 178/16

         Žaloba podaná 7. mája 2013 — Taliansko/Komisia
   (Vec T-255/13)
   2013/C 178/27
   Jazyk konania: taliančina

      Účastníci konania

      Žalobkyňa: Talianska republika (v zastúpení: M. Salvatorelli, avvocato dello Stato, a G. Palmieri, splnomocnená zástupkyňa)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie Komisie K(2013) 981 z 26. februára 2013, ktorým sa z financovania Európskou úniou vylučujú určité výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v rámci Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) pre časti, ktoré obsahujú paušálne finančné opravy v nadväznosti na šetrenia AC/2005/44, XC/2007/0107 a XC/2007/03 (paušálna finančná oprava z titulu úpravy pre roky 2005 — 2006 — 2007 v sume 48 095 235,86 eura), šetrenia FV/2007/315 a FV/2007/355 (paušálna finančná oprava týkajúca sa spracovania citrusových plodov pre finančné roky 2005 — 2006 a 2007 v sume 17 913 976,32 eura) a šetrenia FA/2008/64, FA/2008/103, FA/2009/064 a FA/2009/104 (paušálna finančná oprava v oblasti dodržania kritérií schválenia pre finančné roky 2007 — 2008 — 2009 v sume 6 354 112,39 eura),

               —

               zaviazal Európsku komisiu na náhradu trov konania.

      Dôvody a hlavné tvrdenia

   Rozhodnutie je napadnuté pre nezákonnosť vo viacerých bodoch:

               1.

               Komisia vykonala finančnú opravu pre neprebratie alebo neúplné prebratie smerníc, hoci táto skutočnosť môže spôsobiť iba začatie konania o porušení;

               2.

               Komisia bez odôvodnenia ignorovala správanie talianskych orgánov, keď nezohľadnila nevyhnutné odstupňovanie prístupu k systému charakterizovanému vysokou zložitosťou, význam odkazu právnej úpravy EÚ na prípadné možnosti voľby pre každý členský štát, relatívnu neistotu týkajúcu sa výkladu právnej úpravy Únie, spôsobujúcu porušenie zásad právnej istoty, zákonnosti, proporcionality, dobrej viery a legitímnej dôvery;

               3.

               Komisia úplne ignorovala objektívnu existenciu rôznych mechanizmov kontroly medzi platiacimi subjektmi;

               4.

               Komisia uplatnila vysokú úroveň finančnej opravy rovnajúcu sa 10 %, ktorá je naopak uplatniteľná iba v prípade nedostatočných kontrol a v prípade sporadických kontrol;

               5.

               Komisia nedodržala zásadu odôvodnenia.

               6.

               Rozhodnutie je okrem toho napadnuté s odkazom na osobitné spochybnenia uvedené Komisiou, a to na základe podrobného skutkového vyšetrovania týkajúceho sa dokumentácie skúmanej Komisiou.

               7.

               Pokiaľ ide o paušálne opravy týkajúce sa spracovania citrusových plodov za roky 2005, 2006 a 2007, rozhodnutie je v rozpore s právom a je napadnuté v rozsahu, v akom priznáva zodpovednosť za kontrolované podvody v tomto odvetví nedostatku vhodných kontrol zo strany členského štátu. Komisia najmä neprihliadla na skutočnosť, že nijaké opomenutie alebo chyba týkajúca sa riadenia nebola pričítateľná Taliansku, pretože podvodná činnosť bola pričítateľná spoločne práve verejným úradníkom, ktorí mali potvrdiť kontrolami, ktoré majú uskutočniť, riadny výkon činnosti a dôvodnosť príspevkov; overenia sa teda nemohli uskutočniť inak a spôsobom, ktorým by sa vyhlo podvodu, a to až do zistenia vyššie uvedených správaní trestnej povahy.

               8.

               Pokiaľ ide o paušálne opravy v oblasti dodržania kritérií schválenia (ARBEA) pre finančné roky 2006, 2007 a 2008, odôvodnené údajnými nedostatkami organizácie pričítateľnými Taliansku, tieto sú spochybnené, pretože v predmetnej veci sa uplatnila právna úprava ešte neúčinná v čase skutkov a pretože skutočnosť, že Taliansko prijalo včas nevyhnutné opravné opatrenia, nebola zohľadnená.


title: Vec C-37/17 P: Odvolanie podané 24. januára 2017: Rudolf Keil proti rozsudku Všeobecného súdu (siedma komora) z 15. decembra 2016 vo veci T-330/15, Rudolf Keil/Úrad Európskej únie pre duševné vlastníctvo

text:
               21.8.2017

               SK

               Úradný vestník Európskej únie

               C 277/20

         Odvolanie podané 24. januára 2017: Rudolf Keil proti rozsudku Všeobecného súdu (siedma komora) z 15. decembra 2016 vo veci T-330/15, Rudolf Keil/Úrad Európskej únie pre duševné vlastníctvo
   (Vec C-37/17 P)
   (2017/C 277/28)
   Jazyk konania: nemčina

      Účastníci konania

      Odvolateľ: Rudolf Keil (v zastúpení: J. Sachs, Rechtsanwalt)

      Ďalší účastník konania: Úrad Európskej únie pre duševné vlastníctvo
   Uznesením z 31. mája 2017 Súdny dvor Európskej Únie (desiata komora) zamietol odvolanie a rozhodol, že odvolateľ znáša svoje vlastné trovy konania.


title: Vec F-100/09: Žaloba podaná 15. decembra 2009 — Michail/Komisia

text:
               13.3.2010

               SK

               Úradný vestník Európskej únie

               C 63/52

         Žaloba podaná 15. decembra 2009 — Michail/Komisia
   (Vec F-100/09)
   2010/C 63/91
   Jazyk konania: gréčtina

      Účastníci konania

      Žalobca: Christos Michail (Brusel, Belgicko) (v zastúpení: C. Meidani, advokát)

      Žalovaná: Európska komisia

      Predmet a opis sporu

   Zrušenie rozhodnutia žalovanej, ktorým bola zamietnutá žiadosť o pomoc podľa článku 24 služobného poriadku z dôvodu morálneho obťažovania, ktorého bol údajne žalobca obeťou

      Návrhy žalobcu

               —

               zrušiť rozhodnutie o zamietnutí žiadosti o pomoc z 9. marca 2009 podanej na základe článku 24 služobného poriadku,

               —

               zaviazať Komisiu na náhradu nemajetkovej ujmy vo výške 30 000 eur,

               —

               zaviazať Európsku komisiu na náhradu trov konania.


title: Vec C-532/08: Žaloba podaná 2. decembra 2008 – Komisia Európskych spoločenstiev/Írsko

text:
               7.2.2009

               SK

               Úradný vestník Európskej únie

               C 32/22

         Žaloba podaná 2. decembra 2008 – Komisia Európskych spoločenstiev/Írsko
   (Vec C-532/08)
   (2009/C 32/37)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: P. Dejmek, A.-A. Gilly, splnomocnení zástupcovia)

      Žalovaný: Írsko
   Návrhy žalobkyne

               —

               určiť, že neprebratím zákonov, ostatných právnych predpisov a správnych opatrení na dosiahnutie súladu so smernicou Európskeho parlamentu a Rady 2005/60/ES (1) z 26. októbra 2005 o predchádzaní využívania finančného systému na účely prania špinavých peňazí a financovania terorizmu alebo ich neoznámením Komisii, Írsko nesplnilo svoje povinnosti podľa uvedenej smernice,

               —

               zaviazať Írsko na náhradu trov konania.

         Žalobné dôvody a hlavné tvrdenia
   Lehota na prebratie smernice uplynula 15. decembra 2007.

      (1)  Ú. v. EÚ L 309, s. 15.


title: Vec C-270/10: Návrh na začatie prejudiciálneho konania, ktorý podal Korkein hallinto-oikeus (Fínsko) 31. mája 2010 — Lotta Gistö

text:
               14.8.2010

               SK

               Úradný vestník Európskej únie

               C 221/25

         Návrh na začatie prejudiciálneho konania, ktorý podal Korkein hallinto-oikeus (Fínsko) 31. mája 2010 — Lotta Gistö
   (Vec C-270/10)
   ()
   2010/C 221/39
   Jazyk konania: fínčina

      Vnútroštátny súd, ktorý podal návrh na začatie prejudiciálneho konania

   Korkein hallinto-oikeus

      Účastníci konania pred vnútroštátnym súdom

      Žalobkyňa: Lotta Gistö

      Ďalší účastník konania: Veronsaajien oikeudenvalvontayksikkö

      Prejudiciálna otázka

   Má sa článok 14 Protokolu o výsadách a imunitách (1) v prípade Lotty Gistöovej vykladať v tom zmysle, že mala v roku 2007 svoje bydlisko na účel platenia daní podľa ustanovení Protokolu naďalej vo Fínsku, alebo sa má Protokol chápať v tom zmysle, že v otázke neobmedzenej daňovej povinnosti v členskom štáte, v prejednávanej veci vo Fínsku, sú napokon rozhodujúce vnútroštátne právne predpisy daného členského štátu?

      (1)  Protokol o výsadách a imunitách Európskych spoločenstiev (1965) (Ú. v. ES C 321 E, s. 318).


title: Vec C-510/14: Návrh na začatie prejudiciálneho konania, ktorý podal Amtsgericht Rüsselsheim (Nemecko) 14. novembra 2014 – Marianne Parigger/Condor Flugdienst GmbH

text:
               2.3.2015

               SK

               Úradný vestník Európskej únie

               C 73/10

      Návrh na začatie prejudiciálneho konania, ktorý podal Amtsgericht Rüsselsheim (Nemecko) 14. novembra 2014 – Marianne Parigger/Condor Flugdienst GmbH
      (Vec C-510/14)
      (2015/C 073/14)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Amtsgericht Rüsselsheim

         Účastníci konania pred vnútroštátnym súdom

         Žalobkyňa: Marianne Parigger

         Žalovaná: Condor Flugdienst GmbH
      Vec bola uznesením Súdneho dvora z 9. decembra 2014 vymazaná z registra Súdneho dvora.


title: Vec T-357/09: Rozsudok Všeobecného súdu z  27. septembra 2012 — Pucci International/ÚHVT — El Corte Inglés (Emidio Tucci) [ „Ochranná známka Spoločenstva — Námietkové konanie — Prihláška obrazovej ochrannej známky Spoločenstva Emidio Tucci — Skoršia obrazová ochranná známka Spoločenstva a skoršie slovné a obrazová národné ochranné známky Emilio Pucci a EMILIO PUCCI — Relatívne dôvody zamietnutia — Pravdepodobnosť zámeny — Článok 8 ods. 1 písm. b) nariadenia (ES) č.207/2009 — Riadne používanie skoršej ochrannej známky — Článok 42 ods. 2 a 3 nariadenia č. 207/2009 — Neoprávnene získaný prospech z rozlišovacej spôsobilosti alebo dobrého mena skoršej ochrannej známky — Článok 8 ods. 5 nariadenia č. 207/2009“ ]

text:
               17.11.2012

               SK

               Úradný vestník Európskej únie

               C 355/21

         Rozsudok Všeobecného súdu z 27. septembra 2012 — Pucci International/ÚHVT — El Corte Inglés (Emidio Tucci)
   (Vec T-357/09) (1)

   (Ochranná známka Spoločenstva - Námietkové konanie - Prihláška obrazovej ochrannej známky Spoločenstva Emidio Tucci - Skoršia obrazová ochranná známka Spoločenstva a skoršie slovné a obrazová národné ochranné známky Emilio Pucci a EMILIO PUCCI - Relatívne dôvody zamietnutia - Pravdepodobnosť zámeny - Článok 8 ods. 1 písm. b) nariadenia (ES) č.207/2009 - Riadne používanie skoršej ochrannej známky - Článok 42 ods. 2 a 3 nariadenia č. 207/2009 - Neoprávnene získaný prospech z rozlišovacej spôsobilosti alebo dobrého mena skoršej ochrannej známky - Článok 8 ods. 5 nariadenia č. 207/2009)
   2012/C 355/44
   Jazyk konania: španielčina

      Účastníci konania

      Žalobca: Emilio Pucci International BV (Amsterdam, Holandsko) (v zastúpení: P. Roncaglia, G. Lazzeretti, M. Boletto a E. Gavuzzi, advokáti)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: J. Crespo Carrillo, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: El Corte Inglés, SA (Madrid, Španielsko) (v zastúpení: pôvodne J. L. Rivas Zurdo, E. López Camba a E. Seijo Veiguela, neskôr J. L. Rivas Zurdo a E. Seijo Veiguela, advokáti)

      Predmet veci

   Žaloba podaná proti rozhodnutiu druhého odvolacieho senátu ÚHVT z 18. júna 2009 (spojené veci R 770/2008-2 a R 826/2008-2) týkajúcemu sa námietkového konania medzi Emilio Pucci International BV a El Corte Inglés, SA

      Výrok rozsudku

               1.

               Rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 18. júna 2009 (spojené veci R 770/2008-2 a R 826/2008-2) sa zrušuje v rozsahu, v akom sa týka po prvé dôkazu o používaní okuliarov uvedených v triede 9 a po druhé uplatnenia článku 8 ods. 5 nariadenia č. 207/2009 na okuliare uvedené v triede 9, na šperky, na bižutériu a na hodinky uvedené v triede 14 a na hygienický papier uvedený v triede 16.

               2.

               Žaloba sa v zostávajúcej časti zamieta.

               3.

               Emilio Pucci International BV je povinný nahradiť tretinu trov konania. ÚHVT a El Corte Inglés, SA sú povinní nahradiť dve tretiny trov konania.

      (1)  Ú. v. EÚ C 267, 7.11.2009.


title: Vec C-215/06: Žaloba podaná  11. mája 2006  – Komisia Európskych spoločenstiev/Írsko

text:
               29.7.2006

               SK

               Úradný vestník Európskej únie

               C 178/20

         Žaloba podaná 11. mája 2006 – Komisia Európskych spoločenstiev/Írsko
   (Vec C-215/06)
   (2006/C 178/32)
   Jazyk konania: angličtina
   Účastníci konania

      Žalobkyňa: Komisia Európskych spoločenstiev (v zastúpení: D. Recchia a D. Lawunmi, splnomocnení zástupcovia)

      Žalovaný: Írsko
   Návrhy žalobkyne

               —

               určiť, že Írsko si tým, že neprijalo všetky opatrenia, ktorými by sa zabezpečilo, že projekty, na ktoré sa vzťahuje smernica 85/337/EHS o posudzovaní vplyvov určitých verejných a súkromných projektov na životné prostredie (1), či už v znení pred alebo po zmene vykonanej smernicou 97/11/ES (2), sú pred ich čiastočnou alebo úplnou realizáciou posudzované jednak vzhľadom na potrebu posúdenia ich vplyvov na životné prostredie, a ak je pravdepodobné, že budú mať významný vplyv na životné prostredie vzhľadom na svoj charakter, veľkosť alebo umiestnenie, aj vzhľadom na ich účinky podľa článkov 5 až 10 smernice 85/337/EHS, nesplnilo povinnosti, ktoré mu vyplývajú z článkov 2, 4 a 5 až 10 smernice 85/337/EHS a

               —

               Írsko si tým, že neprijalo všetky opatrenia, ktorými by sa zabezpečilo, že pred udelením povolenia na realizáciu veterných parkov a súvisiacich prác v Derrybrien, County (okres) Galway, budú tieto posúdené vzhľadom na ich účinky podľa článkov 5 až 10 smernice 85/337/EHS, nesplnilo povinnosti, ktoré mu vyplývajú z článkov 2, 4 a 5 až 10 smernice 85/337/EHS,

               —

               zaviazať Írsko na náhradu trov konania.

         Žalobné dôvody a hlavné tvrdenia
   Komisia tvrdí, že implementácia smernice Rady 85/337/EHS (smernica o posudzovaní vplyvov na životné prostredie) zo strany Írska má a mala nedostatky z nasledujúcich dôvodov:
   Írsko neprijalo opatrenia, ktorými by sa zabezpečilo, že sa preverí, či navrhované stavby môžu mať značný vplyv na životné prostredie v súlade s článkom 2 ods. 1 smernice o posudzovaní vplyvov na životné prostredie. Írska legislatíva nestanovuje, že tento vplyv sa má posúdiť podľa článkov 5 až 10 smernice.
   Írsky systém, ktorý umožňuje požiadať o spätné povolenie po tom, ako bol projekt sčasti alebo celkovo realizovaný bez povolenia, oslabuje preventívne ciele smernice o posudzovaní vplyvov na životné prostredie.
   Režim vykonávania smernice v Írsku nezabezpečuje jej účinné uplatňovanie. Írsko si preto nesplnilo všeobecnú povinnosť podľa článku 249 Zmluvy zabezpečiť efektívne uplatňovanie smernice.
   Pokiaľ ide o posúdenie vplyvov veterného parku v Derrybrien, County (okres) Galway, vyskytlo sa viacero konkrétnych nedostatkov, ktoré prerástli do zjavného porušenia smernice.

      (1)  Ú. v. ES L 175, s. 40; Mim. vyd. 15/001, s. 248.

      (2)  Ú. v. ES L 173, s. 5; Mim. vyd. 15/003, s. 151.


title: Vec F-16/10: Uznesenie Súdu pre verejnú službu z  18. októbra 2012 — Verstreken/Rada

text:
               8.12.2012

               SK

               Úradný vestník Európskej únie

               C 379/37

         Uznesenie Súdu pre verejnú službu z 18. októbra 2012 — Verstreken/Rada
   (Vec F-16/10) (1)

   2012/C 379/64
   Jazyk konania: francúzština
   Predseda tretej komory nariadil výmaz veci.

      (1)  Ú. v. EÚ C 134, 22.5.2010, s. 55.


title: Vec F-83/07: Žaloba podaná 14. augusta 2007 – Zangerl-Posselt/Komisia

text:
               6.10.2007

               SK

               Úradný vestník Európskej únie

               C 235/32

         Žaloba podaná 14. augusta 2007 – Zangerl-Posselt/Komisia
   (Vec F-83/07)
   (2007/C 235/60)
   Jazyk konania: nemčina
   Účastníci konania

      Žalobkyňa: Brigitte Zangerl-Posselt (Saarbrücken, Nemecko) (v zastúpení: S. Paulmann, advokát)

      Žalovaná: Komisia Európskych spoločenstiev
   Návrhy žalobkyne

               —

               zrušiť rozhodnutie výberovej komisie pre výberové konanie EPSO/AST/27/06 [asistenti/asistentky (AST1) s nemeckým jazykom] oznámené žalobkyni listom EPSO z 18. júna 2007 a potvrdené listom z 25. júla 2007, o jej nepripustení k praktickým a ústnym skúškam pre toto výberové konanie,

               —

               zaviazať žalovanú na náhradu trov konania.

         Žalobné dôvody a hlavné tvrdenia
   Výberová komisia pre výberové konanie EPSO/AST/27/06 [asistenti/asistentky (AST1) s nemeckým jazykom pre činnosti sekretariátu] žalobkyňu nepripustila k praktickým a ústnym skúškam, pretože nemôže preukázať požadované ukončené vzdelanie (maturitu).
   Žalobkyňa uvádza v prvom rade, že jej ukončené vzdelanie (ukončenie reálnej školy) zodpovedá požiadavkám bodu A.II.1 písm. ii) oznámenia o výberovom konaní. Klasifikácia ukončeného vzdelania sa podľa nej tak v Nemecku, ako aj na európskej úrovni vykonáva na základe International Standard Classification of Education z roku 1997 (ISCED), ktorú vypracovalo UNESCO, a táto terminológia bola prevzatá aj do oznámenia o výberovom konaní. Podľa toho patrí ukončení reálnej školy medzi ukončené sekundárne vzdelania (ISCED stupeň 2) a umožňuje prístup k postsekundárnemu vzdelaniu (ISCED stupeň 4).
   Okrem toho žalobkyňa vytýka nedostatočné a chybné odôvodnenie rozhodnutia žalovanej.


title: Vec T-366/00 RENV: Uznesenie Všeobecného súdu zo 6. decembra 2012 — Scott/Komisia

text:
               2.2.2013

               SK

               Úradný vestník Európskej únie

               C 32/26

         Uznesenie Všeobecného súdu zo 6. decembra 2012 — Scott/Komisia
   (Vec T-366/00 RENV) (1)

   2013/C 32/41
   Jazyk konania: angličtina
   Predsedníčka štvrtej komory nariadila výmaz veci.

      (1)  Ú. v. EÚ C 61, 24.2.2001.


title: Vec F-108/15: Uznesenie Súdu pre verejnú službu z 12. januára 2016 – Vermoesen a Herkens/Komisia

text:
               22.2.2016

               SK

               Úradný vestník Európskej únie

               C 68/47

         Uznesenie Súdu pre verejnú službu z 12. januára 2016 – Vermoesen a Herkens/Komisia
   (Vec F-108/15) (1)

   (2016/C 068/61)
   Jazyk konania: francúzština
   Predseda tretej komory nariadil výmaz veci.

      (1)  Ú. v. EÚ C 320, 28.9.2015, s. 54.


title: Vec T-362/11: Uznesenie Všeobecného súdu z  18. januára 2012 — Stichting Greenpeace Nederland a PAN Europe/Komisia

text:
               17.3.2012

               SK

               Úradný vestník Európskej únie

               C 80/26

         Uznesenie Všeobecného súdu z 18. januára 2012 — Stichting Greenpeace Nederland a PAN Europe/Komisia
   (Vec T-362/11) (1)

   2012/C 80/47
   Jazyk konania: angličtina
   Predseda druhej komory nariadil výmaz veci.

      (1)  Ú. v. EÚ C 252, 27.8.2011.


title: Vec C-466/15: Návrh na začatie prejudiciálneho konania, ktorý podala Conseil d’État (Francúzsko) 3. septembra 2015 – Jean-Michel Adrien, Frédéric Baron, Catherine Blanchin, Marc Bouillaguet, Anne-Sophie Chalhoub, Denis d’Ersu, Laurent Gravière, Vincent Cador, Roland Moustache, Jean-Richard de la Tour, Anne Schneider, Bernard Stamm, Eléonore von Bardeleben/Premier ministre, Ministre des finances et des comptes publics, Ministre de la décentralisation et de la fonction publique

text:
               16.11.2015

               SK

               Úradný vestník Európskej únie

               C 381/18

         Návrh na začatie prejudiciálneho konania, ktorý podala Conseil d’État (Francúzsko) 3. septembra 2015 – Jean-Michel Adrien, Frédéric Baron, Catherine Blanchin, Marc Bouillaguet, Anne-Sophie Chalhoub, Denis d’Ersu, Laurent Gravière, Vincent Cador, Roland Moustache, Jean-Richard de la Tour, Anne Schneider, Bernard Stamm, Eléonore von Bardeleben/Premier ministre, Ministre des finances et des comptes publics, Ministre de la décentralisation et de la fonction publique
   (Vec C-466/15)
   (2015/C 381/22)
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Conseil d’État

      Účastníci konania pred vnútroštátnym súdom

      Žalobcovia: Jean-Michel Adrien, Frédéric Baron, Catherine Blanchin, Marc Bouillaguet, Anne-Sophie Chalhoub, Denis d’Ersu, Laurent Gravière, Vincent Cador, Roland Moustache, Jean-Richard de la Tour, Anne Schneider, Bernard Stamm, Eléonore von Bardeleben

      Žalovaní: Premier ministre, Ministre des finances et des comptes publics, Ministre de la décentralisation et de la fonction publique

      Prejudiciálna otázka

   Porušuje vnútroštátna právna úprava, ktorá umožňuje úradníkovi vyslanému do inštitúcie Európskej únie, aby si po dobu vyslania zvolil, či preruší prispievanie do dôchodkového systému svojho štátu pôvodu, pričom v takom prípade bude jeho dôchodok nadobudnutý na základe tohto systému v plnej výške kumulovaný s dôchodkovými dávkami vyplývajúcimi z funkcie vyslania, alebo či doň bude naďalej prispievať, pričom v takom prípade sa jeho dôchodok nadobudnutý na základe tohto systému obmedzí na sumu potrebnú na to, aby celková výška dôchodkov vrátane dôchodku nadobudnutého na základe systému vzťahujúceho sa na funkciu vyslania dosiahla sumu dôchodku, ktorý by poberal bez vyslania, povinnosti vyplývajúce z článku 45 Zmluvy o fungovaní Európskej únie vykladaného z hľadiska článku 48 tej istej zmluvy a zásady lojálnej spolupráce upravenej v článku 4 Zmluvy o Európskej únii?


title: Výmaz veci T-159/04

text:
               14.5.2005

               SK

               Úradný vestník Európskej únie

               C 115/41

         Výmaz veci T-159/04 (1)

   (2005/C 115/75)

      (Jazyk konania: taliančina)

   Uznesením z 19. januára 2005 predseda tretej komory Súdu prvého stupňa Európskych spoločenstiev nariadil výmaz veci T-159/04: Davide Rovetta proti Komisii Európskych spoločenstiev.

      (1)  Ú. v. EÚ C 179, 10.7.2004.


title: Vec T-144/17: Žaloba podaná 6. marca 2017 – Numbi/Rada

text:
               24.4.2017

               SK

               Úradný vestník Európskej únie

               C 129/33

         Žaloba podaná 6. marca 2017 – Numbi/Rada
   (Vec T-144/17)
   (2017/C 129/50)
   Jazyk konania: francúzština

      Účastníci konania

      Žalobca: John Numbi (Kinshasa, Konžská demokratická republika) (v zastúpení: O. Okito, advokát)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               rozhodol o zrušení nariadenia (EÚ) 2016/2230, ktorým sa vykonáva rozhodnutie Rady (SZBP) 2016/2231 z 12. decembra 2016, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike, a mení a dopĺňa rozhodnutie 2010/788/SZBP v rozsahu, v akom sa týka pána Johna Numbiho,

               —

               nariadil, že Rada znáša svoje vlastné trovy konania a je povinná nahradiť trovy konania žalobcu, ako aj všetkých vedľajších účastníkov konania.

      Dôvody a hlavné tvrdenia

   Na podporu svojej žaloby žalobca uvádza dva žalobné dôvody, ktoré sú v podstate zhodné alebo podobné s žalobnými dôvodmi uvedenými vo veci T-139/17, Kibelisa/Rada.


title: Vec C-248/08: Rozsudok Súdneho dvora (piata komora) zo 17. decembra 2009 — Európska komisia/Helénska republika [Nesplnenie povinnosti členským štátom — Nariadenie (ES) č. 1774/2002 — Článok 4 ods. 2 písm. a) a c), článok 5 ods. 2 písm. c), článok 6 ods. 2 písm. b) a články 10 až 15 a články 17, 18 a 26 — Vedľajšie produkty zvierat — Odpad — Zakopanie bez predbežného spracovania — Nedostatočné úradné kontroly — Zariadenia zaisťujúce bezpečnosť zaobchádzania s vedľajšími produktmi — Farma — Absencia súhlasu — Spálenie špecifikovaného rizikového materiálu — Absencia adekvátnych postupov]

text:
               27.2.2010

               SK

               Úradný vestník Európskej únie

               C 51/8

         Rozsudok Súdneho dvora (piata komora) zo 17. decembra 2009 — Európska komisia/Helénska republika
   (Vec C-248/08) (1)

   (Nesplnenie povinnosti členským štátom - Nariadenie (ES) č. 1774/2002 - Článok 4 ods. 2 písm. a) a c), článok 5 ods. 2 písm. c), článok 6 ods. 2 písm. b) a články 10 až 15 a články 17, 18 a 26 - Vedľajšie produkty zvierat - Odpad - Zakopanie bez predbežného spracovania - Nedostatočné úradné kontroly - Zariadenia zaisťujúce bezpečnosť zaobchádzania s vedľajšími produktmi - Farma - Absencia súhlasu - Spálenie špecifikovaného rizikového materiálu - Absencia adekvátnych postupov)
   2010/C 51/11
   Jazyk konania: gréčtina

      Účastníci konania

      Žalobkyňa: Európska komisia (v zastúpení: H. Tserepa-Lacombe a A. Markoulli, splnomocnení zástupcovia)

      Žalovaná: Helénska republika (v zastúpení: V. Kontolaimos, S. Charitaki, E.-M. Mamouna a I. Chalkias, splnomocnení zástupcovia)

      Predmet veci

   Nesplnenie povinnosti členským štátom — Porušenie článku 4 ods. 2, článku 5 ods. 2, článkov 10 až 15 a článkov 17, 18 a 26 nariadenia (ES) č. 1774/2002 Európskeho parlamentu a Rady z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu (Ú. v. ES L 273, s. 1; Mim. vyd. 03/037, s. 92) — Zakopanie živočíšnych vedľajších produktov bez predbežného spracovania — Nedostatočné úradné kontroly

      Výrok rozsudku

               1.

               Helénska republika si nesplnila povinnosti, ktoré jej vyplývajú z článku 4 ods. 2 písm. a) a c), článku 5 ods. 2 písm. c), článku 6 ods. 2 písm. b), článkov 10 až 15 a článkov 17, 18 a 26 nariadenia (ES) č. 1774/2002 Európskeho parlamentu a Rady z 3. októbra 2002, ktorým sa stanovujú zdravotné predpisy týkajúce sa živočíšnych vedľajších produktov neurčených pre ľudskú spotrebu, pokiaľ ide o zakopanie na skládke bez predbežného spracovania, absenciu úradných kontrol, schválenie zariadení zaobchádzajúcich s vedľajšími produktmi zvierat a spálenie špecifikovaného rizikového materiálu.

               2.

               Helénska republika je povinná nahradiť trovy konania.

      (1)  Ú. v. EÚ C 209, 15.8.2008.


title: Vec T-256/10 P: Uznesenie Všeobecného súdu z  20. júna 2011 — Marcuccio/Komisia ( „Odvolanie — Verejná služba — Úradníci — Vysťahovanie osobných vecí — Konkludentné a výslovné zamietnutie žiadostí odvolateľa — Povinnosť odôvodnenia — Odvolanie, ktoré je čiastočne zjavne neprípustné a čiastočne zjavne nedôvodné“ )

text:
               13.8.2011

               SK

               Úradný vestník Európskej únie

               C 238/17

         Uznesenie Všeobecného súdu z 20. júna 2011 — Marcuccio/Komisia
   (Vec T-256/10 P) (1)

   (Odvolanie - Verejná služba - Úradníci - Vysťahovanie osobných vecí - Konkludentné a výslovné zamietnutie žiadostí odvolateľa - Povinnosť odôvodnenia - Odvolanie, ktoré je čiastočne zjavne neprípustné a čiastočne zjavne nedôvodné)
   2011/C 238/30
   Jazyk konania: taliančina

      Účastníci konania

      Odvolateľ: Luigi Marcuccio (Tricase, Taliansko) (v zastúpení: G. Cipressa, advokát)

      Ďalší účastník konania: Európska komisia (v zastúpení: J. Currall a C. Berardis-Kayser, splnomocnení zástupcovia, za právnej pomoci A. Dal Ferro, advokát)

      Predmet veci

   Odvolanie podané proti uzneseniu Súdu pre verejnú službu Európskej únie (prvá komora) z 25. marca 2010, Marcuccio/Komisia (F-102/08, zatiaľ neuverejnené v Zbierke), a smerujúce k zrušeniu tohto uznesenia

      Výrok

               1.

               Odvolanie sa zamieta.

               2.

               Luigi Marcuccio znáša svoje vlastné trovy konania a je povinný nahradiť trovy konania, ktoré vznikli Európskej komisii v rámci tohto konania.

      (1)  Ú. v. EÚ C 221, 14.8.2010.


title: Vec F-97/14: Uznesenie Súdu pre verejnú službu z 24. marca 2015 – BU/EMA

text:
               4.5.2015

               SK

               Úradný vestník Európskej únie

               C 146/53

         Uznesenie Súdu pre verejnú službu z 24. marca 2015 – BU/EMA
   (Vec F-97/14) (1)

   (2015/C 146/75)
   Jazyk konania: francúzština
   Predseda tretej komory nariadil výmaz veci.

      (1)  Ú. v. EÚ C 7, 12.1.2015, s. 50.


title: Vec T-468/14: Žaloba podaná 24. júna 2014 – Holistic Innovation Institute/Komisia

text:
               1.9.2014

               SK

               Úradný vestník Európskej únie

               C 292/50

         Žaloba podaná 24. júna 2014 – Holistic Innovation Institute/Komisia
   (Vec T-468/14)
   2014/C 292/61
   Jazyk konania: španielčina

      Účastníci konania

      Žalobkyňa: Holistic Innovation Institute, SLU (Madrid, Španielsko) (v zastúpení: R. Muñiz García, advokát)

      Žalovaná: Európska komisia

      Návrhy

   Žalobkyňa navrhuje, aby Všeobecný súd zrušil rozhodnutie o vylúčení žalobkyne z projektu eDIGIREGION a priznal jej náhradu škody, pričom žalovanej výslovne uložil povinnosť zaplatiť sumu 3 0 55  000 eur alebo subsidiárne sumu, ktorú určí súdny znalec, a úroky podľa žalobného návrhu

      Dôvody a hlavné tvrdenia

   Táto žaloba smeruje proti rozhodnutiu vylúčiť žalobkyňu, spoločnosť pôsobiacu najmä v oblasti telekomunikácií, výskumu a vývoja a poskytujúcu poradenské služby v oblasti telekomunikácií, výskumu a inovácií, z účasti na európskom projekte eDIGIREGION v rámci siedmeho rámcového programu.
   Žalobkyňa v tomto smere uvádza, že od svojho založenia sa v úzkom kontakte s inými subjektmi podieľala na vypracovaní projektu eDIGIREGION, pričom v dobe od júla 2011 do januára 2012 sa zúčastnila na mnohých rokovaniach v Bruseli a na mnohých audio konferenciách, čo viedlo k založeniu európskeho konzorcia, ktoré predložilo návrh projektu eDIGIREGION (Realizing the Digital Agenda Through Transnational Cooperation Between Regions). V uvedenom návrhu projektu je žalobkyňa piatym spoločníkom konzorcia s rozpočtom 4 91  400,00 eur a s príspevkom Komisie vo výške 4 38  165,00 eur (14,61 % celkovej požadovanej sumy).
   Na podporu svojej žaloby žalobkyňa uvádza, že argumenty Európskej komisie sú úplne nedôvodné a porušujú zásadnú požiadavku vyžadovanú k tomu, aby Komisia mohla rozhodnúť o ukončení účasti podniku na projekte, ktorý bol kladne hodnotený: argumenty musia byť jasné, jednoznačné a riadne odôvodnené.
   Žalobkyňa konkrétne tvrdí, že je technologicky a operačne pripravená na účasť v konzorciu eDIGIREGION, má dostatočnú finančnú kapacitu, aby uniesla svoj príslušný podiel na spolufinancovaní, a má dostatočnú skúsenosť v riadení a správe projektov.
   Žalobkyňa sa v tomto smere domnieva, že medzi obsahom listu oznamujúceho ukončenie účasti na projekte, ktorý podpísal generálny riaditeľ, a argumentmi uvedenými v prílohe tohto listu existujú zjavné rozpory.


title: Vec F-82/05: Uznesenie Súdu pre verejnú službu (druhá komora) z  16. apríla 2007 – Thierry/Komisia (Úradníci — Povýšenie — Nezaradenie do zoznamu povýšených úradníkov — Hodnotiace obdobie 2004 — Prednostné body — Zásluhy — Odpracované roky — Prípustnosť)

text:
               28.4.2007

               SK

               Úradný vestník Európskej únie

               C 96/41

         Uznesenie Súdu pre verejnú službu (druhá komora) z 16. apríla 2007 – Thierry/Komisia
   (Vec F-82/05) (1)

   (Úradníci - Povýšenie - Nezaradenie do zoznamu povýšených úradníkov - Hodnotiace obdobie 2004 - Prednostné body - Zásluhy - Odpracované roky - Prípustnosť)
   (2007/C 96/85)
   Jazyk konania: francúzština
   Účastníci konania

      Žalobca: Michel Thierry (Luxemburg, Luxembursko) (v zastúpení: pôvodne G. Bounéou a F. Frabetti, advokáti, neskôr F. Frabetti, advokát)

      Žalovaná: Komisia Európskych spoločenstiev (v zastúpení: C. Berardis-Kayser a D. Martin, splnomocnení zástupcovia)
   Predmet veci
   Zrušenie zoznamu povýšených úradníkov do platovej triedy A5 v hodnotiacom období roku 2004, pretože tento zoznam neobsahuje meno žalobcu
   Výrok uznesenia

               1.

               Žaloba sa sčasti zamieta ako zjavne neprípustná a sčasti sa zamieta ako zjavne neopodstatnená.

               2.

               Každý účastník konania znáša vlastné trovy konania.

      (1)  Ú. v. EÚ C 281, 6.8.2005, s. 27 (najskôr zapísaná pod číslom T-327/05 na Súde prvého stupňa Európskych spoločenstiev, neskôr postúpená Súdu pre verejnú službu Európskej únie uznesením z 15.12.2005).


title: Vec T-284/09 P: Uznesenie Všeobecného súdu z  21. júna 2010 — Meister/ÚHVT ( „Odvolanie — Verejná služba — Úradníci — Hodnotenie — Oneskorené vypracovanie hodnotiacich správ — Predmet žaloby na prvom stupni — Oneskorená odpoveď na sťažnosti — Odvolanie, ktoré je čiastočne zjavne neprípustné a čiastočne zjavne nedôvodné“ )

text:
               14.8.2010

               SK

               Úradný vestník Európskej únie

               C 221/45

         Uznesenie Všeobecného súdu z 21. júna 2010 — Meister/ÚHVT
   (Vec T-284/09 P) (1)

   (Odvolanie - Verejná služba - Úradníci - Hodnotenie - Oneskorené vypracovanie hodnotiacich správ - Predmet žaloby na prvom stupni - Oneskorená odpoveď na sťažnosti - Odvolanie, ktoré je čiastočne zjavne neprípustné a čiastočne zjavne nedôvodné)
   2010/C 221/74
   Jazyk konania: nemčina

      Účastníci konania

      Odvolateľ: Herbert Meister (Muchamiel, Španielsko) (v zastúpení: H.-J. Zimmermann, advokát)

      Ďalší účastník konania: Úrad pre harmonizáciu vnútorného trhu (ochranné známky a vzory) (ÚHVT) (v zastúpení: I. de Medrano Caballero a G. Faedo, splnomocnení zástupcovia, za právnej pomoci D. Waelbroeck a E. Winter, advokáti)

      Predmet veci

   Odvolanie podané proti rozsudku Súdu pre verejnú službu Európskej únie (prvá komora) z 18. mája 2009, Meister/ÚHVT (F-138/06 a F-37/08, zatiaľ neuverejnený v Zbierke), smerujúce k zrušeniu tohto rozsudku

      Výrok uznesenia

               1.

               Odvolanie sa zamieta.

               2.

               Herbert Meister znáša svoje vlastné trovy konania a je povinný nahradiť trovy konania Úradu pre harmonizáciu vnútorného trhu (ochranné známky a vzory) (ÚHVT), ktoré mu vznikli v tomto konaní.

      (1)  Ú. v. EÚ C 244, 10.10.2009.


title: Vec C-92/09: Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 6. marca 2009 — Volker und Markus Schecke GbR/Land Hessen, vedľajší účastník konania: Bundesanstalt für Landwirtschaft und Ernährung

text:
               6.6.2009

               SK

               Úradný vestník Európskej únie

               C 129/4

         Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 6. marca 2009 — Volker und Markus Schecke GbR/Land Hessen, vedľajší účastník konania: Bundesanstalt für Landwirtschaft und Ernährung
   (vec C-92/09)
   2009/C 129/07
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Verwaltungsgericht Wiesbaden

      Účastníci konania pred vnútroštátnym súdom

      Žalobkyňa: Volker und Markus Schecke GbR

      Žalovaná: Land Hessen

      Vedľajší účastník konania: Bundesanstalt für Landwirtschaft und Ernährung

      Prejudiciálne otázky

               1.

               Sú ustanovenia článku 42 ods. 1 bodu 8b a článku 44a nariadenia Rady (ES) č. 1290/2005 z 21. júna 2005 o financovaní Spoločnej poľnohospodárskej politiky (Ú. v. EÚ L 209, s. 1), doplnené nariadením Rady (ES) č. 1437/2007 z 26. novembra 2007, ktorým sa mení a dopĺňa nariadenie (ES) č. 1290/2005 o financovaní spoločnej poľnohospodárskej politiky (Ú. v. EÚ L 322, s. 1), neplatné?

               2.

               Je nariadenie Komisie (ES) č. 259/2008 z 18. marca 2008, ktorým sa stanovujú podrobné pravidlá uplatňovania nariadenia Rady (ES) č. 1290/2005 v súvislosti s uverejňovaním informácií o prijímateľoch pomoci zo zdrojov Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV) (Ú. v. EÚ L 76, s. 28)

                           a)

                           neplatné;

                           b)

                           alebo je platné len preto, lebo je smernica Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES (Ú. v. EÚ L 105, s. 54) neplatná?

         Pre prípad, že sú právne predpisy uvedené v prvej a v druhej otázke platné:

               3.

               Má sa článok 18 ods. 2 druhá zarážka smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355) vykladať v tom zmysle, že k zverejneniu údajov podľa nariadenia Komisie (ES) č. 259/2008 z 18. marca 2008, ktorým sa stanovujú podrobné pravidlá uplatňovania nariadenia Rady (ES) č. 1290/2005 v súvislosti s uverejňovaním informácií o prijímateľoch pomoci zo zdrojov Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), smie dôjsť až vtedy, keď sa uskutočnili postupy, ktoré nahrádzajú oznámenie dozornému orgánu a sú stanovené uvedeným článkom?

               4.

               Má sa článok 20 smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355) vykladať v tom zmysle, že k zverejneniu údajov podľa nariadenia Komisie (ES) č. 259/2008 z 18. marca 2008, ktorým sa stanovujú podrobné pravidlá uplatňovania nariadenia Rady (ES) č. 1290/2005 v súvislosti s uverejňovaním informácií o prijímateľoch pomoci zo zdrojov Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), smie dôjsť až vtedy, keď sa uskutočnila prvotná kontrola, ktorú pre takýto prípad predpisuje vnútroštátne právo?

               5.

               V prípade kladnej odpovede na štvrtú otázku: Má sa článok 20 smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355) vykladať v tom zmysle, že o účinnú prvotnú kontrolu nejde vtedy, keď sa táto uskutočnila na základe registra vedeného podľa článku 18 ods. 2 druhej zarážky tejto smernice, ktorý neobsahuje predpísanú informáciu?

               6.

               Má sa článok 7 — a v tomto prípade najmä jeho písm. e) — smernice Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355) vykladať v tom zmysle, že je s ním v rozpore prax, pri ktorej sa zaznamenávajú IP adresy návštevníkov internetových stránok bez ich výslovného súhlasu?


title: Vec T-105/13: Žaloba podaná 19. februára 2013 — Ludwig Schokolade/ÚHVT — Immergut (TrinkFix)

text:
               13.4.2013

               SK

               Úradný vestník Európskej únie

               C 108/36

         Žaloba podaná 19. februára 2013 — Ludwig Schokolade/ÚHVT — Immergut (TrinkFix)
   (Vec T-105/13)
   2013/C 108/86
   Jazyk, v ktorom bola podaná žaloba: nemčina

      Účastníci konania

      Žalobkyňa: Ludwig Schokolade GmbH & Co. KG (Bergisch Gladbach, Nemecko) (v zastúpení: S. Fischer a A. Brodkorb, Rechtsanwältinnen)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Immergut GmbH & Co. KG (Elsdorf, Nemecko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 13. decembra 2012 vo veci R 34/2012-1,

               —

               zaviazal ÚHVT na náhradu trov konania vrátane odvolacieho konania.

      Dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka „TrinkFix“ pre tovary zaradené do tried 29, 30 a 32 — prihláška ochrannej známky Spoločenstva č. 9 045 634.

      Majiteľ ochrannej známky alebo označenia namietaných v námietkovom konaní: Immergut GmbH & Co. KG.

      Namietaná ochranná známka alebo označenie: slovná národná ochranná známka a ochranná známka Spoločenstva „Drinkfit“ pre tovary zaradené do tried 29 a 32.

      Rozhodnutie námietkového oddelenia: čiastočné vyhovenie námietke.

      Rozhodnutie odvolacieho senátu: zamietnutie odvolania.

      Dôvody žaloby:

               —

               porušenie článku 42 ods. 2 a 3 nariadenia č. 207/2009,

               —

               porušenie článku 8 ods. 1 písm. b) nariadenia č. 207/2009.


title: Vec T-53/10: Žaloba podaná 5. februára 2010 — Reisenthel/ÚHVT — Dynamic Promotion (Debničky a košíky)

text:
               17.4.2010

               SK

               Úradný vestník Európskej únie

               C 100/56

         Žaloba podaná 5. februára 2010 — Reisenthel/ÚHVT — Dynamic Promotion (Debničky a košíky)
   (Vec T-53/10)
   2010/C 100/83
   Jazyk žaloby: nemčina

      Účastníci konania

      Žalobca: Peter Reisenthel (Gilching, Nemecko) (v zastúpení: E. Aliki Busse, Rechtsanwältin)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Dynamic Promotion Co. Ltd (Bangkok, Thajsko)

      Návrhy žalobcu

               —

               zrušiť rozhodnutie tretieho odvolacieho senátu zo 6. novembra 2009 a 10. decembra 2009 vo veci R 621/2009-3,

               —

               subsidiárne, priznať žalobcovi navrátenie do predošlého stavu,

               —

               zaviazať žalovaného na náhradu trov konania.

      Žalobné dôvody a hlavné tvrdenia

      Zapísaný dizajn Spoločenstva, ktorý je predmetom návrhu na vyhlásenie neplatnosti: dizajn Spoločenstva č. 217955-0001 pre „debničky a košíky“.

      Majiteľ dizajnu Spoločenstva: Dynamic Promotion Co. Ltd.

      Účastník, ktorý sa domáha vyhlásenia neplatnosti dizajnu Spoločenstva: žalobca.

      Rozhodnutie výmazového oddelenia: zamietnutie návrhu na vyhlásenie neplatnosti.

      Rozhodnutie odvolacieho senátu: odmietnutie odvolania pre neprípustnosť.

      Dôvody žaloby: porušenie práva byť vypočutý a protiprávny výkon voľnej úvahy zo strany odvolacieho senátu.


title: Vec F-37/12: Žaloba podaná 16. marca 2012 — ZZ/EIB

text:
               23.6.2012

               SK

               Úradný vestník Európskej únie

               C 184/24

         Žaloba podaná 16. marca 2012 — ZZ/EIB
   (Vec F-37/12)
   2012/C 184/52
   Jazyk konania: taliančina

      Účastníci konania

      Žalobca: ZZ (v zastúpení: L. Isola, advokát)

      Žalovaná: Európska investičná banka

      Predmet a opis sporu

   Návrh na zrušenie na jednej strane listu predsedu EIB, ktorým tento zamietol v nadväznosti na stanovisko panelu „Dignity at work“ sťažnosť pre morálne obťažovanie podanú žalobcom, a na druhej strane návrh na zrušenie záverov stanoviska tohto panelu v rozsahu, v akom tento nekonštatuje morálne obťažovanie

      Návrhy žalobcu

               —

               zrušiť list z 20. decembra 2011, ktorým sa predseda EIB okrem toho, že neprijal nijaké opatrenie z titulu morálneho obťažovania, ktorého bol žalobca obeťou už 20 rokov, domnieval, že mu môže hroziť s cieľom prinútiť ho pasívne znášať morálne obťažovanie a perzekúcie, ktorých je obeťou v každodennom živote a upustiť po tretie od žalôb, ktoré podal vyšetrovaciemu výboru,

               —

               zrušiť správu a závery prijaté 26. októbra 2011 vyšetrovacím výborom v rozsahu, v akom:

                           —

                           podala neprimeranú definíciu morálneho obťažovania a neodpovedal na sťažnosť žalobcu, podľa ktorého sú opatrenia prijaté EIB v celom rozsahu neprimerané,

                           —

                           zamietla odvolanie bez toho, aby odkázal na uplatniteľné pravidlá,

                           —

                           nepodala nijaký dôkaz o údajnom vyšetrovaní a neprihliadla ani na skutočnosti uvedené žalobcom ani na odôvodnenia poskytnuté EIB,

               —

               zrušiť všetky súvisiace, následné a skoršie opatrenia vrátane osobitne tých, ktoré uplatnil výbor pre morálne obťažovanie, zbytočne vyžiadané 21. decembra 2011 a zamietnuté 6. decembra 2012,

               —

               zaviazať EIB na náhradu trov konania.